ΕΜΠΟΡΙΟ ... ΜΙΑ ΔΙΑΧΡΟΝΙΚΗ ΔΥΝΑΜΗ - E-synews.gr\nΑρχική Η δική μας Ιστορία ΕΜΠΟΡΙΟ … ΜΙΑ ΔΙΑΧΡΟΝΙΚΗ ΔΥΝΑΜΗ\nΠε.17-Φεβ02-2022 - 10:45\nΕΜΠΟΡΙΟ . ΜΙΑ ΔΙΑΧΡΟΝΙΚΗ ΔΥΝΑΜΗ\nΗ ΥΠΟΨΗΦΙΑ ΒΟΥΛΕΥΤΗΣ ΜΕ ΤΗΝ ΕΛΛΗΝΩΝ ΣΥΝΕΛΕΥΣΙΣ ΚΟΡΙΜΠΑ ΑΡΤΕΜΙΣ ΣΤΟΝ ΝΟΤΙΟ ΤΟΜΕΑ ΑΘΗΝΩΝ ΔΙΝΕΙ ΣΥΝΕΝΤΕΥΞΗ ΣΤΟΝ ΚΩΣΤΑ ΦΡΑΓΚΟΠΟΥΛΟ ,ΣΤΗΝ ΕΚΠΟΜΠΗ ”ΠΡΑΓΜΑΤΙΚΟΣ ΧΡΟΝΟΣ ”\nΠΡΩΤΟΠΟΡΟΙ ΚΑΙ ΣΤΟ ΕΜΠΟΡΙΟ ΟΙ ΕΛΛΗΝΕΣ .\nΑΠΟΔΕΙΚΝΥΕΤΑΙ ΑΠΟ ΤΑ ΑΡΧΑΙΟΛΟΓΙΚΑ ΕΥΡΗΜΑΤΑ ΣΕ ΑΝΑΣΚΑΦΕΣ ΑΝΑ ΤΗΝ ΓΗ ΟΠΩΣ ΚΑΙ ΣΕ ΑΝΑΦΟΡΕΣ ΣΕ ΣΥΓΓΡΑΜΜΑΤΑ ΠΟΥ ΕΧΟΥΝ ΔΙΑΣΩΘΕΙ ΚΑΙ ΜΕΡΙΚΑ ΑΠ ΑΥΤΑ ΕΙΝΑΙ ΑΡΚΕΤΑ ΔΙΑΣΗΜΑ ΟΠΩΣ ΤΟ ” ΕΡΓΑ ΚΑΙ ΗΜΕΡΑΙ” ΤΟΥ ΗΣΙΟΔΟΥ.\nΜΕΣΑ ΣΤΟΥΣ ΑΙΩΝΕΣ ΔΙΑΠΡΕΨΑΜΕ ΣΤΟ ΕΜΠΟΡΙΟ ,ΒΡΗΚΑΜΕ ΤΡΟΠΟΥΣ ΔΙΟΧΕΤΕΥΣΗΣ ΤΩΝ ΑΓΑΘΩΝ , ΞΕΚΙΝΩΝΤΑΣ ΜΕ ΑΝΤΑΛΛΑΓΕΣ ΠΡΟΙΟΝΤΩΝ ΚΑΙ ΑΝΑΓΑΓΩΝΤΑΣ ΤΗΝ ΑΓΟΡΟΠΩΛΗΣΙΑ ΣΕ ΤΕΧΝΗ .\nΕΤΣΙ ΒΡΙΣΚΟΝΤΑΝ ΠΑΝΤΑ ”ΕΝ ΠΟΡΕΙΑ ”ΑΝΑΖΗΤΗΣΗΣ ΑΓΟΡΩΝ ΚΑΝΟΝΤΑΣ ΕΜΠΟΡΙΟ\nΠροηγούμενο άρθροΗ ΒΙΟΛΟΓΙΚΗ ΓΕΩΡΓΙΑ ΤΟ ΜΕΛΛΟΝ ΤΗΣ ΥΓΕΙΑΣ ΤΟΥ ΠΛΑΝΗΤΗ\nΕπόμενο άρθροΟΙ ΑΘΛΟΙ ΤΟΥ ΗΡΑΚΛΗ – ΕΛΛΑΝΙΑ ΜΥΣΤΙΚΑ


Η "Εχταγή" παρουσιάζει τον "Καραγκιόζη και το καταραμένο φίδι" - Νέα Κρήτη\nΗ "Εχταγή" παρουσιάζει τον "Καραγκιόζη και το καταραμένο φίδι"\nΗμερομηνία δημοσίευσης: 07/07/2015, 22:35\nΤελευταία ενημέρωση: 07/07/2015, 22:38\nΗ ερασιτεχνική ομάδα χορού Εχταγή, παρουσιάζει το χορόδραμα "Ο Καραγκιόζης και το Καταραμένο Φίδι", Παρασκευή 10, Σάββατο 11 και Κυριακή 12 Ιουλίου, στις 9:30 το βράδυ στο θέατρο "Μαρία Μανασάκη" (φοιτητικό κέντρο Βουτών), με ελεύθερη είσοδο.\nΠρόκειται για την αφήγηση της γνωστής ιστορίας από το ρεπερτόριο του θεάτρου σκιών, εκτελεσμένη μόνο με χορευτική κίνηση. Κατά τη διάρκεια της χορογραφίας, εμφανίζονται στη σκηνή άλλοτε μεγάλες και μικρές δισδιάστατες και τρισδιάστατες κούκλες και άλλοτε σκιές, μάσκες ή άψυχα αντικείμενα που εμψυχώνονται από την ομάδα των χορευτών και αποτελούν τους βασικούς χαρακτήρες του έργου. Με διακριτικά μαύρα ρούχα, οι χορευτές είναι εκείνοι που κινούν τους χαρακτήρες και στήνουν την ιστορία με τη γλυκιά ειρωνεία που εκείνοι θέλουν, υιοθετώντας παράλληλα και το ρόλο του κουκλοπαίκτη.\nΣημείο αναφοράς και πηγή έμπνευσης, αποτελεί το ομώνυμο έργο της Ραλλούς Μάνου, που αποτέλεσε την αρχή της έρευνάς μας για το ελληνικό και παγκόσμιο θέατρο σκιών, αλλά και για διάφορες τεχνικές κουκλοθεάτρου απ' όλο τον κόσμο. Με εφόδια τα στοιχεία που προέκυψαν από την έρευνα και με τη συμμετοχή όλης της ομάδας, ο Κωνσταντίνος Τσακιρέλης υπογράφει τη σύνθεση της χορογραφίας και τη γενική επιμέλεια του έργου, το οποίο ερμηνεύουν οι Αντώνης Βασιλάκης, Ιωάννα Βασσάκη, Στράτος Γιαννίκος, Κωνσταντίνος Θοδωρής, Μάνος Κοκκινίδης, Σόφη Πανέρη, Ευεποίνα Παντελέρη, Ρούλα Σαμιωτάκη, Χαρά Σιμιτζή, Ειρήνη Σκουρτανιώτη, Θοδωρής Σούκας, Εβίτα Τσακαλάκη, Αρετή Χαλκιαδάκη. Η πρωτότυπη μουσική του συνθέτη Ισίδωρου Παπαδάκη είναι μια σπουδή στη φόρμα των παραλλαγών, με αναφορές (άμεσες και έμμεσες) στο ομώνυμο έργο του Μάνου Χατζιδάκι. Σκηνοθετικές και κατασκευαστικές συμβουλές παρείχε ο Κωστής Ζαϊμάκης, ο οποίος κατασκεύασε τις περισσότερες κούκλες. Ο Κωστής Κυριακάκης σχεδίασε το πρόγραμμα και την αφίσα της παράστασης, καθώς και όλες τις δισδιάστατες κούκλες. Το τρέιλερ της παράστασης επιμελήθηκαν οι Μιχάλης Αλεξάκης, Νικόλας Λεβεντάκης και Μανώλης Φοινικιανάκης και τη φωτογραφική κάλυψη ο Γιώργος Φωτεινάκης. Για τις πρόβες της παράστασης η ομάδα φιλοξενήθηκε στο Κέντρο Χορού του Δήμου Ηρακλείου.\nΣτην πρώτη πράξη, ο Πασάς διατάζει τον Χατζηαβάτη να τελαλήσει ότι όποιος σκοτώσει το Καταραμένο Φίδι, θα πάρει εκατό λίρες, τη Βεζιροπούλα για γυναίκα του και τον θρόνο του πασά μετά από τον θάνατό του. Ο Χατζηαβάτης με το τελάλημά του ξυπνάει τον Καραγκιόζη και μετά από έναν μικρό τσακωμό, τελικά τον πείθει να τελαλήσουνε μαζί και να μοιραστούν την αμοιβή του πασά. Εντωμεταξύ, εμφανίζονται κι άλλοι χαρακτήρες όπως η Βεζιροπούλα που βγαίνει για σεργιάνι με τις βάγιες της κι ο Νιόνιος, που της κάνει καντάδα. Στο τέλος ο Χατζηαβάτης βρίσκει τον Καραγκιόζη να πίνει και να χορεύει μόνος του και αρνείται να μοιραστεί μαζί του τα χρήματα που του είχε τάξει για το τελάλημα, δίνοντας έτσι στο Κολλητήρι την τέλεια αφορμή για να κλέψει τα χρήματα.\nΣτη δεύτερη πράξη, το Καταραμένο Φίδι παραμονεύει στη σπηλιά και μετά από αποτυχημένες προσπάθειες πολλών να το σκοτώσουν, εμφανίζεται ο Καραγκιόζης μ' ένα σπασμένο ψαλίδι, αλλά μόλις μουγκρίζει το φίδι, εκείνος λιποθυμάει απ' την τρομάρα του. Τότε είναι που εμφανίζεται ο Μέγας Αλέξανδρος και σκοτώνει το θεριό. Μόλις συνέρχεται ο Καραγκιόζης, αντικρίζει το νεκρό φίδι και νομίζοντας οτι εκείνος το σκότωσε, πάει να πει τα καλά μαντάτα στον Πασά. Πολύ σύντομα όλοι καταλαβαίνουν την αλήθεια και ξυλοφορτώνουν τον Καραγκιόζη.\nΕρασιτεχνική ομάδα χορού Εχταγή\nΗ ομάδα δημιουργήθηκε το 2014, συντονίζεται από τον Κωνσταντίνο Τσακιρέλη και αποτελείται από νέους ανθρώπους με εμπειρία στο χορό, που έχουν την επιθυμία να εκφράσουν τον έρωτά τους γι' αυτή την τέχνη. Στην κρητική διάλεκτο, εχταγή σημαίνει επιθυμία! Αυτό που προσπαθούμε συλλογικά να καταφέρουμε στην Εχταγή, είναι να πραγματοποιούνται παραστάσεις και δρώμενα, από διαφορετικούς χορογράφους ή/και σκηνοθέτες, επιδιώκοντας με αυτό τον τρόπο τη γνωριμία με αξιόλογους ηρακλειώτες δημιουργούς. Τα έργα της ομάδας προσφέρονται με προαιρετικό αντίτιμο και ο χαρακτήρας της είναι καθαρά μη κερδοσκοπικός. Το 2014 παρουσιάστηκαν τα έργα «Από 'δω και πέρα» (χοροθέατρο) σε σύλληψη-γενική επιμέλεια του Κωνσταντίνου Τσακιρέλη και "Τα" (χοροθέατρο) σε χορογραφία της Όλιας Λυδάκη. Επίσης η ομάδα συμμετείχε στο TEDx Heraklion (2014) και στο βίντεο του Δήμου Ηρακλείου για την ανάδειξη των ενετικών τειχών με τίτλο "Οι πύλες του Χάνδακα".


83 PiXEL | Sample Page\nΘέλετε να ξεκινήσετε ένα νέο έργο;\n6987 887 922\nΑνοίξτε το Viber\n0 - 2.000€ 2.000€ - 5.000€ 5.000€ - 10.000€ > 10.000€\nΛιγότερο από ένα μήνα 1-3 μήνες 3-6 μήνες Περισσότεροι από 6 μήνες\nΣυμφωνώ ότι η 83 PiXEL θα συλλέξει τα παραπάνω στοιχεία μόνο για σκοπούς επικοινωνίας.\nΣτην 83 PiXEL λαμβάνουμε σοβαρά τα προσωπικά σας στοιχεία. Διασφαλίζουμε οτι δε θα μοιραστούμε ή επεξεργαστούμε τα στοιχεία σας με οποιονδήποτε. Θα χρησιμοποιηθούν αποκλειστικά για να επικοινωνήσουμε μαζί σας και να έχουμε μία πρώτη εικόνα για το είδος συνεργασίας που επιθυμείτε να αναπτύξουμε.\nΛάβαμε το μήνυμά σας, θα επικοινωνήσουμε μαζί σας σύντομα\nΣτην 83 PiXEL χρησιμοποιούμε cookies για την καλύτερη λειτουργία της ιστοσελίδας για την καλύτερη προβολή των υπηρεσιών μας.


Κορωνοϊός – Βέλγιο: Εξετάζεται το κλείσιμο των νυχτερινών κέντρων διασκέδασης και η τηλεργασία – MMX News\nmmxradio/Επικαιρότητα/Ειδήσεις Ελλάδος/Κορωνοϊός – Βέλγιο: Εξετάζεται το κλείσιμο των νυχτερινών κέντρων διασκέδασης και η τηλεργασία\nΚορωνοϊός – Βέλγιο: Εξετάζεται το κλείσιμο των νυχτερινών κέντρων διασκέδασης και η τηλεργασία\nΤο κλείσιμο των νυχτερινών κέντρων διασκέδασης όπου δεν μπορούν να τηρηθούν οι αποστάσεις, καθώς και η τηλεργασία μέχρι τα Χριστούγεννα, αναμένεται να προτείνει στη βελγική κυβέρνηση η Επιτροπή ειδικών για τον κορωνοϊό, σύμφωνα με σημερινό δημοσίευμα της γαλλόφωνης εφημερίδας “Le Soir”.\nΗ επιτροπή ειδικών του Βελγίου προτείνει είτε το κλείσιμο των νυχτερινών κέντρων είτε την είσοδο σε αυτά με “self test” για τους εμβολιασμένους και με PCR τεστ για τους ανεμβολίαστους. Το μέτρο ενδέχεται να διαρκέσει για 3-4 εβδομάδες και στην συνέχεια η εισόδος σε αυτά τα μαγαζιά θα γίνεται μόνο με πιστοποιητικό εμβολιασμού ή ανάρρωσης.\nΟι κινηματογράφοι, τα θέατρα και οι άλλοι χώροι θεαμάτων θα μείνουν ανοιχτοί, ωστόσο θα είναι υποχρεωτική η χρήση της μάσκας και η είσοδος με το υγειονομικό πιστοποιητικό “CovidSafeTicket”. Η Επιτροπή θα προτείνει την εντατικοποίηση των εμβολιασμών με τρίτη δόση των ατόμων άνω των 65 ετών και όσων ανήκουν σε ευάλωτες κατηγορίες.\nΟι χριστουγεννιάτικες αγορές θα λειτουργήσουν, αλλά η είσοδος θα επιτρέπεται μόνο με την επιδείξη του CovidSafeTicket. Τέλος, το πιο σημαντικό μέτρο που προτείνεται είναι η υποχρεωτική τηλεργασία μέχρι τα Χριστούγεννα ώστε να υπάρξει αποσυμφόρηση στα μέσα μεταφοράς και μείωση των κοινωνικών επαφών.\nΕξάλλου, ο υπουργός Υγείας του Βελγίου Φρανκ Βαντενμπρούκε δήλωσε χθες, Κυριακή, στο φλαμανδικό τηλεοπτικό δίκτυο VTM News ότι «το ψυχολογικό ορόσημο των 500 ασθενών με Covid στην εντατική έχει ξεπεραστεί».\n«Υπάρχουν 516 άτομα στην εντατική», είπε ο υπουργός Υγείας, σημειώνοντας ότι το Βέλγιο διαθέτει συνολικά 2.000 κρεβάτια εντατικής θεραπείας, αλλά 117 από αυτά δεν χρησιμοποιούνται λόγω έλλειψης προσωπικού.\nΣύμφωνα με τον Βαντενμπρούκε, είναι επιτακτική ανάγκη να εφαρμοστούν πιο αυστηρά τα μέτρα για την καταπολέμηση του κορωνοϊού. Δήλωσε επίσης ότι παρακολουθεί με ενδιαφέρον το πείραμα που διεξάγεται στο Oude Markt στο Leuven όπου θα υπάρχει ένα σημείο ελέγχου όπου οι άνθρωποι θα έχουν ένα βραχιόλι που θα τους επιτρέπει την είσοδο στην εστίαση.\nΤουρισμός και κινητή έδωσαν ώθηση στη Vodafone Ελλάδος


«Η ιδιοκτήτρια της μεζονέτας όπου διαμένω, θέλει να νοικιάσει το ισόγειο ως ξεχωριστή κατοικία...» | Infokids.gr\nΑρχική > Ρωτήστε το δικηγόρο > «Η ιδιοκτήτρια της μεζονέτας όπου διαμένω, θέλει να νοικιάσει το ισόγειο ως ξεχωριστή κατοικία…»\n«Είμαι πατέρας ενός νεογέννητου παιδιού κι εδώ και ενάμιση χρόνο νοικιάζω μία μεζονέτα στον πρώτο και δεύτερο όροφο, όπως αναγράφεται και στο συμβόλαιο. Όταν έκανα το συμβόλαιο με την ιδιοκτήτρια, εκτός από τα γραπτά συμφωνηθέντα, συμφωνήσαμε και κάποια πράγματα προφορικά, αλλά αποδείχθηκε ότι με εξαπάτησε. Η ιδιοκτήτρια απεβίωσε κι εδώ είναι που αρχίζουν τα προβλήματα, γιατί τώρα η κόρη της δεν δέχεται τίποτα από όσα είχαμε συμφωνήσει με τη μητέρα της. Γνωρίζω ότι δεν υπάρχει καμία περίπτωση να δικαιωθώ για κάτι που δεν υπάρχει γραπτώς.\nΠαρόλα αυτά, αυτό που με προβληματίζει κυρίως, είναι ότι θέλει να νοικιάσει το ισόγειο της μεζονέτας σε τρίτους ως ξεχωριστή κατοικία παράνομα (ο πρώτος όροφος δεν επικοινωνεί με το ισόγειο) και θα κάνουν χρήση των κοινόχρηστων παροχών του σπιτιού. Συγκεκριμένα, το σπίτι στην εφορία είναι δηλωμένο ως μία οικία μεζονέτα και όχι ως ξεχωριστά αυτοτελή διαμερίσματα, με έναν μετρητή νερού, μία χελώνα της ΔΕΗ, κοινό σύστημα θέρμανσης και αποχέτευσης. Μου πρότεινε να μοιραζόμαστε με το νέο ενοικιαστή το ρεύμα, το νερό και τη θέρμανση, τα οποία είναι στο όνομα μου. Ωστόσο, εγώ δεν θέλω. Παρότι έχει τοποθετήσει ξεχωριστούς εσωτερικούς μετρητές, θεωρώ ότι αυτό όχι μόνο είναι παράνομο, αλλά ότι θα ζημιώνομαι πλήρως σε σχέση με το τι καταναλώνω και τι πληρώνω.\nΕφόσον θα υπάρχουν δύο νοικοκυριά, οι λογαριασμοί θα πάνε στο διπλάσιο κι εκτός αυτού, θα χάσω και το κοινωνικό τιμολόγιο ρεύματος εξαιτίας πολλών KWh και της ύδρευσης και δεν θα μπορώ να δικαιολογήσω στην εφορία τόσα έξοδα, αφού το έσοδα μου είναι συγκεκριμένα. Σε γενικές γραμμές, μου είπε ότι έτσι είναι τα πράγματα κι αν μου αρέσει.\nΤι μπορώ να κάνω για να υπερασπιστώ τα δικαιώματά μου και τι μπορώ να απαιτήσω; Μπορώ να αποτρέψω την ενοικίαση του ισογείου, εφόσον δεν πληρούνται οι νόμιμες προδιαγραφές; Έχει το δικαίωμα να με διώξει από το σπίτι επειδή δεν συμφωνώ με τους νέους όρους και συνθήκες; Εννοείται ότι τα μίσθια είναι πληρωμένα πάντα στην ώρα τους».\nΑσφαλώς μπορεί να εκμισθώσει το ισόγειο, ακόμη και αν στο συμβόλαιο αναφέρεται ως ένα ενιαίο οίκημα, αφού ως μοναδική ιδιοκτήτρια ζητήσει τη σύνταξη σύστασης οριζοντίου ιδιοκτησίας και κανονισμού της πολυόροφης οικοδομής και επιτύχει το διαχωρισμό της. Μετά από αυτή την ενέργεια μπορεί να ζητήσει από τη ΔΕΗ το διαχωρισμό παροχής ηλεκτρικού ρεύματος σε κάθε μία από τις οριζόντιες ιδιοκτησίες. Εσείς ως μισθωτής δεν έχετε το δικαίωμα να εναντιωθείτε σε αυτή την ενέργεια, που είναι αποκλειστικό δικαίωμα της ιδιοκτήτριας – εκμισθώτριας.\nΣάββατο, 8 Οκτωβρίου, 2016 στην κατηγορία Ρωτήστε το δικηγόρο


«Δοσάδες», καταντήσαμε από τους παλιούς πολιτικούς… - DRAMAnia.gr\n«Δοσάδες», καταντήσαμε από τους παλιούς πολιτικούς…\nΧωρίς να χρωστάμε δεν μπορούμε να λειτουργήσουμε πλέον ως κράτος και γι’ αυτή την συμφορά τρέχα γύρευε να βρεις ευθύνες για το ποιος φταίει περισσότερο ή λιγότερο από το 1974 μέχρι σήμερα… Μεταξύ πολιτικών ενόχων, τα πάντα… σκεπάστηκαν και η απόδειξη φάνηκε τόσο με την κυβέρνηση του κ. Κωνσταντίνου Καραμανλή όσο και με την κυβέρνηση του κ. Γεωργίου Παπανδρέου.\nΤα πολλά… λόγια, λοιπόν, είναι περιττά σε αυτή την δύσκολη για την πατρίδα μας περίοδο. Δεν χρειάζεται να γράψουμε περισσότερα εκτός από την προτροπή προς τους κοινοβουλευτικούς γέροντες, όποιοι και όσοι και αν είναι, να πάνε στο καλό. Χρειάζονται ξεκούραση… Σε όλους τους κομματικούς χώρους υπάρχουν αντικαταστάτες που δεν έχουν θητεύσει στο κοινοβούλιο. Μόνο έτσι θα πάψουμε μια μέρα να χρωστάμε, να μην είμαστε… δοσάδες!\nΤελευταία τροποποίηση στις Δευτέρα, 21 Νοεμβρίου 2011 07:52


Τσίπρας για τηλεοπτικές άδειες: Όλοι είναι παράνομοι – Θα τις πάρουν όσοι πληρώσουν περισσότερο | Newsbomb\n15 Ιουλίου 2016 00:41\nΓια υγιές περιβάλλον που πλαισιώνουν οι τέσσερις άδειες έκανε λόγο ο Αλέξης Τσίπρας, σχολιάζοντας το τηλεοπτικό τοπίο που θέλει να δημιουργήσει η κυβέρνηση, ενώ δεν παρέλειψε να ξεκαθαρίσει πως θα τις πάρει όποιος πληρώσει περισσότερα.\n«Κανείς δεν κατάφερε να ακουμπήσει το δάχτυλό του "επί τον τύπο των ήλων"», σημείωσε ο πρωθυπουργός στον ΣΚΑΪ, συμπληρώνοντας: «Το "τέσσερις άδειες" προέκυψε από την προσπάθεια να δημιουργηθεί ένα υγιές περιβάλλον. Είπαμε ότι η διαφημιστική πίτα είναι περίπου 200 εκ. ευρώ ετησίως. Ένα κανάλι για να μπορέσει να λειτουργεί και με τον αριθμό των εργαζομένων, κοστίζει γύρω στα 150 εκατομμύρια. Από εκεί βγήκε το "τέσσερα"».\nΑφού τόνισε, δε, πως «Ένα μεγάλο κανάλι έχει μετόχους που δεν μπορούν να βάλουν ούτε ένα ευρώ», υποστήριξε ότι «η κατηγορία ότι θέλουμε να φιμώσουμε ή να ελέγξουμε είναι μακριά από εμάς».\nΚαταλήγοντας, ο Αλέξης Τσίπρας υποστήριξε ότι «όλοι σήμερα είναι παράνομοι και δεν είναι βιώσιμα τα σχήματα. Σε όλες τις ευρωπαϊκές χώρες πλην Ιταλίας λόγω Μπερλουσκονισμού, είναι περιορισμένος ο αριθμός πανεθνικής εμβέλειας», για να καταστήσει σαφές: «Τις άδειες θα τις πάρουν αυτοί που θα πληρώσουν περισσότερο, αρκεί να έχουν φορολογική και τραπεζική ενημερότητα και να τηρούν τους νόμους. Επιδιώκουμε να μην υπόκειται η άδεια ενός καναλιού στην διαπλοκή του με την εξουσία».


ΤΩΝ ΔΙΑΒΟΛΩΝ ΤΑ ΠΑΙΔΙΑ: ΠΡΟΤΑΣΕΙΣ: JESUS CAMP\nΕπιστρέφω μετά απο αρκέτο καιρό, σχολικές εξετάσεις και άλλα ωραία, εγκαινιάζοντας μια νεα στήλη, που μάλλον θα έπρεπε να είχε μπει εδώ και καιρό. Καλλιο αργα ομως...\nΣτην στήλη αυτη θα γίνονται προτάσεις οι οποίες θα αφορούν οτιδήποτε μας αρέσει. Ταίνιες, ντοκυμαντερ, βιβλία, μουσική κ.α.\nΚάνω την αρχή με ενα ντοκυμαντερ που φέρει το ονομα "Jesus Camp" (2006).\nΔειτε, σιχαθείτε τη ζωη σας, αηδιάστε με το θέαμα του "καθαρού" brainwash της Χριστιανικής κατασκήνωσης των Ευαγγελιστών.\n"Ένα ντοκυμαντέρ για τις παιδικές κατασκηνώσεις μικρών Ευαγγελιστών στην Αμερική.\nΈξυπνα η Becky Fisher δηλώνει προς το τέλος της ταινίας πως αυτά που μαθαίνει ένα παιδί στις ηλικίες 5-10 μένουν χαραγμένα μέσα του για όλη του τη ζωή..."\n"Είναι χαρακτηριστικό όλων των ολοκληρωτικών ιδεολογιών να εκμεταλλεύονται τα παιδιά, τον ενθουσιασμό τους, την έλλειψη ολοκληρωμένης προσωπικότητας και την αδυναμία κριτικής αντίστασης στην προπαγάνδα προκειμένου οι ηγεσίες του να αποκτήσουν πιστά, πειθαρχημένα μελλοντικά πρόβατα. "\nΑναρτήθηκε από Βδέλυγμα στις 5:46 μ.μ.\nΕτικέτες jesus camp χριστιανισμος Εκκλησια christians brainwash fanaticism φανατισμος θρησκοληψια


Τελικά, έχει κοπέλα και σκέφτεται να συνεχίσει -γιατί το ξεκίνημα έχει ήδη γίνει- ως μοντέλο;…\nΤι απαντά στην …ερωτική εξομολόγηση που του έκανε η Ντορέττα Παπαδημητρίου μέσα από τα “Καλημερούδια”; «Και; Δεν με ενδιαφέρει. Δεν με ενδιαφέρουν τα σχόλια της κάθε τηλεστάρ. Δεν ασχολούμαι».\nTag:Στάθης Στιβακτάκης, φωτογράφηση\n17 Δεκεμβρίου 2015 at 15:34\nΑν του έσκασαν πολύ χρήμα, τότε πολύ καλά έκανε.\nΗ ανακοίνωση του Περιφερειακού Σύμβουλου Λάμπρου Καμπουράκη για το θάνατο του Στάθη Στιβακτάκη Διαβάστε την ανακοίνωση: «Έφυγε πλήρης ημερών ο Στάθης, αν και οι...


Θέσεις εργασίας σε σουπερ μαρκετ | e-biografiko.gr - ΒΙΟΓΡΑΦΙΚΟ ΣΗΜΕΙΩΜΑ, ΣΥΝΟΔΕΥΤΙΚΗ ΕΠΙΣΤΟΛΗ 2021\neditor ( G+) in Θέσεις Εργασίας Tags: ergasia, featured, kariera\nΣτο e-biografiko.gr έχουμε παρουσιάσει κατά καιρούς διάφορες αλυσίδες super market που παρέχουν θέσεις εργασίας στο κοινό.\nΘα τις καταγράψουμε ξανά εδώ για τη διευκόλυνσή σας.\nΤα super-market Σκλαβενίτης αποτελούν μια από τις μεγαλύτερες αλυσίδες super-market στην Ελλάδα. Με στοιχεία του 2007, η εταιρεία διατηρεί 38 καταστήματα τα οποία συγκεντρώνονται κυρίως στην ευρύτερη περιοχή της πρωτεύουσας.\nΟ Όμιλος ΑΛΦΑ ΒΗΤΑ (ΑΒ) ΒΑΣΙΛΟΠΟΥΛΟΣ αποτελεί μια από τις μεγαλύτερες αλυσίδες του χώρου με εκατοντάδες καταστήματα σε όλη την Ελλάδα και περίπου δέκα χιλιάδες εργαζόμενους.\nΟυσιαστικά τα Carrefour αποτελούν όμιλο εταιρειών που περιλαμβάνει τις επωνυμίες Carrefour, Carrefour Μαρινόπουλος και Carrefour Express. Στις αλυσίδες αυτές απασχολούνται περίπου 13.000 εργαζόμενοι.\nΗ συγκεκριμένη αλυσίδα έχει δυνατή παρουσία κυρίως στη κεντρική και βόρεια Ελλάδα (Θεσσαλονίκη και γύρω περιχοές) με 244 καταστήματα, εκ των οποίων τα 2 είναι “πράσινα”.\nΗ εταιρία ξεκίνησε το 1971 από πέντε άτομα, τα οποία συγκέντρωσαν τις οικονομίες τους και άνοιξαν ένα κατάστημα λιανικής πώλησης καταναλωτικών αγαθών. Το κατάστημα αρχικά πουλούσε απορρυπαντικά και καλλυντικά. Σε δύο μόλις έτη, δηλαδή το 1973, άνοιξε το πρώτο σούπερ μάρκετ με το όνομα ΓΑΛΑΞΙΑΣ. Αυτή την στιγμή, η εταιρεία έχει 137 καταστήματα σε όλη την Ελλάδα.\nΗ εταιρεία είναι αμιγώς ελληνική και έχει ισχυρό οικογενειακό χαρακτήρα ενώ δραστηριοποιείται αποκλειστικά στη Βόρεια Ελλάδα. Στην εταιρεία απασχολούνται περίπου 2000 άτομα, ενώ ο γνώμονας της εταιρείας είναι να δημιουργεί όσο το δυνατόν περισσότερες θέσεις εργασίας.\nΗ ΠΡΟΜΗΘΕΥΤΙΚΗ ΤΡΟΦΙΜΩΝ ΑΕ είναι μια αλυσίδα σούπερ μάρκετ που δραστηριοποιείται κυρίως στον χώρο της Αττικής. H εταιρεία ξεκίνησε το 1981 από μια μικρή επιχείρηση στο Γαλάτσι. Έχει στο δυναμικό της περίπου 700 υπαλλήλους και συνεργάζεται με 300 και πλέον προμηθευτές.\n« Προμηθευτική Θέσεις Εργασίας\nΠλαίσιο Θέσεις Εργασίας »


Σάσα Σταμάτη: «Σας κάνει για τύπος ο Σαββιδάκης που λέει μ@@@κιες;» (Video) – pes.gr\nHome / Gossip / Σάσα Σταμάτη: «Σας κάνει για τύπος ο Σαββιδάκης που λέει μ@@@κιες;» (Video)\tΣάσα Σταμάτη: «Σας κάνει για τύπος ο Σαββιδάκης που λέει μ@@@κιες;» (Video)\n78 Views Στις δηλώσεις του Γιάννη Σαββιδάκη, ο οποίος είπε, μεταξύ άλλων, πως «οι έντεχνοι καλλιτέχνες δεν πλένονται» αναφέρθηκαν στο «Πρωινό» του ΑΝΤ1 την Τρίτη.\n«Σας κάνει για τύπος ο Σαββιδάκης που λέει μ@@@κιες;» σχολίασε η Σάσα Σταμάτη.\nΠηγή: http://www.entertv.gr/article/379620/sasa-stamati-sas-kanei-gia-typos-o-savvidakis-poy-leei-mkies-video\tΓιάννης Σαββιδάκης Σαββιδάκης Σάσα Σταμάτη\t2015-05-19\nTagged with: Γιάννης Σαββιδάκης Σαββιδάκης Σάσα Σταμάτη\nPrevious: Παγκόσμια Τράπεζα:Eνας στους επτά ζει χωρίς ηλεκτρικό ρεύμα\nNext: «Σφαλιάρα» της Γουέστ Μπρομ στην αδιάφορη Τσέλσι


O Sainz Jr. είναι έτοιμος για το Grand Prix του Austin με την Renault | F1fan.gr\nO Sainz Jr. είναι έτοιμος για το Grand Prix του Austin με την Renault\nΟ Carlos Sainz Jr., ο νέος οδηγός της Renault, θα μπει στη δράση λίγους μήνες νωρίτερα με τη γαλλική ομάδα στο Austin την επόμενη εβδομάδα.\nΜετά από σχεδόν τρία χρόνια με την Toro Rosso, ο 23χρονος παίρνει μια αλλαγή σκηνικού και ένα νέο ξεκίνημα για το 2018.\n«Είμαι πολύ ενθουσιασμένος που μπαίνω στην ομάδα και ελπίζω να πάμε καλά», δήλωσε ο Sainz πριν από το ντεμπούτο του με τη Renault.\n«Έχουμε κάποια σκληρή δουλειά μπροστά μας καθώς πηγαίνουμε στο Austin με πολλά πράγματα για να μάθουμε και πολλούς ανθρώπους για να συναντήσουμε.»\n«Θα δώσω τα πάντα για να βρω τον ρυθμό όσο το δυνατόν συντομότερα, αν και γνωρίζω ότι μπορεί να πάρει λίγο χρόνο για να προσαρμοστώ, αλλά είμαι σίγουρος ότι μπορούμε να το κάνουμε.»\nΟ Sainz θα χρειαστεί προφανώς μια περίοδο προσαρμογής καθώς εξοικειώνεται με την ομάδα και το πλήρωμά του. Όμως, όσο μεγαλύτερη είναι η πρόκληση, τόσο μεγαλύτερο είναι το κίνητρο για τον άριστα βαθμολογημένο Ισπανό.\n«Είναι βασικό να έχουμε αυτή την άμεση γεύση με τη Renault και να γνωρίσουμε τους ανθρώπους και το μονοθέσιο», πρόσθεσε.\n«Είναι μια μεγάλη πρόκληση, αλλά με ενθαρρύνει. Έχουμε αυτή την τελευταία ώθηση για την σεζόν και πρέπει να βρω το όριο του μονοθεσίου, να συνηθίσω το τιμόνι, τέτοια πράγματα.»\n«Αυτή είναι η διαδικασία και θα αγκαλιάσω την πρόκληση. Είναι καλό να δούμε τους ανθρώπους στο Enstone να κάνουν το έργο για να επιστρέψουν στην κορυφή.»\n«Μπορούν να είναι σίγουροι ότι όλη η προσπάθεια που έχει τεθεί ταιριάζει με την πλευρά μου και θα πιέζω στο όριο για να βοηθήσω την ομάδα.»\nCategories: Renault, SainzBy Σάκης Θέος 13 Οκτωβρίου 2017\nPreviousPrevious post:Η Suzuki δοκίμασε ένα νέο fairing με σχήμα «μουστακιού» στο MotegiNextNext post:MotoGP – Japan – FP3 – Ταχύτερος Marquez, Q1 για Vinales


Αλήθεια – alalum\nsapfiros 28 Ιουλίου 2013 9 Σεπτεμβρίου 2013 feature, φιλοσοφία\nΈνας άνθρωπος, σ’ όλη του τη ζωή έψαχνε την Αλήθεια και δεν μπορούσε να τη βρει. Πέρασε απ’ όλες τις χώρες του κόσμου, βρέθηκε στις χώρες του Βορρά, στις χώρες του Νότου και της Δύσης χωρίς αποτέλεσμα.\nΚάποια φορά που βρέθηκε σε μια μικρή χώρα της Ανατολής, ένοιωσε κουρασμένος και απελπισμένος και κάθισε κοντά στην είσοδο μιας σπηλιάς. Ξαφνικά, από το εσωτερικό της σπηλιάς ακούστηκε κάποιος θόρυβος σαν γρύλισμα.\nΟ άνθρωπος σηκώθηκε και πλησίασε την είσοδο με ένα ξίφος στο χέρι. Ξεχώρισε μια σκοτεινή μορφή που του φάνηκε ότι ανήκε σε γυναίκα. Μπήκε στη σπηλιά όπου βασίλευε φοβερή δυσοσμία. Όταν τα μάτια του συνήθισαν στο σκοτάδι, είδε πράγματι μια γυναίκα, γριά και αποκρουστική, ρυτιδιασμένη, τριχωτή και βρωμερή.\n– Πώς μπορώ να είμαι σίγουρος;\n– Είσαι τόσο άσχημη! Ποτέ δεν είχα συναντήσει τίποτα πιο τρομερό από ‘σένα. Όμως όλοι θέλουν να σε γνωρίσουν! Θα με ρωτήσουν! Πρέπει να τους πω κάτι! Τι να τους πω;\nΠροηγούμενο Ο αόρατος πνευματικός κόσμος ελέγχει την ορατή πραγματικότητα\nΕπόμενη Ο κόσμος των Σφαλμάτων Λογικής Μέρος 2


Προγραμμάτισε τελικά τον θάνατό του ο Ντέιβιντ Μπάουι; - Kifisia-Life\nΚαι κάπως έτσι, ο «θεός Μπάουι», όπως τον αποκαλούν συχνά οι χιλιάδες θαυμαστές του, ίσως και να αποφάσισε να ρίξει την αυλαία με τα ίδια του τα χέρια. Στο βιντεοκλίπ-καλλιτεχνικό του φινάλε «Lazarus», καταλήγει να μπαίνει στη ντουλάπα-φέρετρο, κλείνοντας την πόρτα με το ίδιο του το χέρι. Μία έξοδος – δαχτυλικό αποτύπωμα.\nΤελευταία τροποποίηση στιςΠέμπτη, 14 Μαρτίου 2019 11:19\nΠερισσότερα σε αυτή την κατηγορία: « «Άνθρωποι που φοβούνται να βγάλουν τα κάστανα από τη φωτιά ή το φίδι από την τρύπα» Η Τζόντι Φόστερ αποκαλύπτει πόσο φοβόταν τον Άντονι Χόπκινς »


Ιδρυμένη το 2002, Co. αερίων Chengdu Taiyu η βιομηχανική, ΕΠΕ είναι κύρια επιχείρηση αερίων ειδικότητας στην Κίνα. Δεδομένου ότι η επιχείρηση αυξάνεται συνεχώς, το 2008 μια ομάδα εταιριών διαμορφώθηκε. Ο προϊστάμενος της ομάδας είναι TYHJ που στοχεύει κυρίως στα αέρια ειδικότητας έρευνας και ανάπτυξης και τα αέρια βαθμολόγησης.\nΕκτός αυτού, υπάρχουν πάνω από 1000 υπάλληλοι που εργάζονται σε 5 υποκαταστήματά μας πέρα από τη ηπειρωτική Κίνα, και υπερπόντια υποκαταστήματα ένα στο Χονγκ Κονγκ. Σαν πιστοποιημένη επιχείρηση ISO9001 και ISO14001, TYHJ εξάγει τα προϊόντα σε περισσότερες από 30 χώρες και περιοχές.\nΒάσει των βιομηχανικών αερίων, η εστίαση TYHJ στην ανάπτυξη αερίων ειδικότητας, εξυπηρετεί τους πελάτες σε ολόκληρη την Κίνα και στον κόσμο. TYHJ έχει τη μεγάλη έκταση των αερίων ειδικότητας, συμπεριλαμβανομένων των ηλεκτρονικών αερίων, των αερίων υψηλής αγνότητας, μικτά αέρια, ηλεκτρικά αέρια φωτισμού, εξαιρετικά καθαρά αέρια, αέρια λέιζερ, ιατρικά αέρια, αέρια βαθμολόγησης, συνολικά δέκα σειρές περισσότερων από 100 ποικιλιών, με την ισχυρή ανταγωνιστικότητα αγοράς.\nΜάρκες : TYHJ\nΕτήσιες πωλήσεις : 2,000,000.00-4,000,000.00\n1. 17 έτη εμπειρογνωμόνων και εμπειρία αερίου. Γνωστός προμηθευτής αερίου στην Κίνα.\n2. Άριστη αλυσίδα εφοδιασμού, λύση αερίου ένας-σταθμών με την ανταγωνιστική τιμή.\n3. Αξιοπρόσεκτη υπηρεσία εκπλήρωσης, γρήγορη υπηρεσία μέσα σε 12 ώρες.\n4. Πιστοποιημένα, ακριβή proccedures εξασφάλισης ποιότητας του ISO, στάσεις για τα υψηλότερα πρότυπα.\nΑ: Είμαστε επιχείρηση ολοκλήρωσης κατασκευής και εμπορίου. Το ειδικό τμήμα Ε&Α και η περίπλοκη αλυσίδα εφοδιασμού είναι το κλειδί επιτυχίας μας.\n2. Q: Είναι οι μαζικές διαταγές και οι πολλαπλάσιες διαταγές προϊόντων διαθέσιμες;\nΑ: Ναι, έχουμε ένα ισχυρό σύστημα ανεφοδιασμού παραγωγής για να σιγουρευτούμε τις όλες απαιτήσεις σας που ικανοποιούν. Μια λύση προϊόντων σταθμών είναι ο στόχος υπηρεσίας μας.\n3. Q: Τι εάν δεν εισήγαγα ποτέ αυτό το προϊόν πριν, πώς το κάνω;\nΑ: Μην ανησυχήστε. Έχουμε την εισαγωγή και εξάγουμε την εμπειρία με πάνω από 50 χώρες πέρα από τον κόσμο, το τμήμα εκπλήρωσής μας θα σας καθοδηγήσει κάθε βήμα της διαδικασίας.\nΤα διαφορετικά προϊόντα έχουν διαφορετικό MOQ. Εξαρτάται από το είδος το αέριο και οι προδιαγραφές κυλίνδρων. Παρακαλώ αισθανθείτε ελεύθερος να έρθει σε επαφή με με μας άμεσα για την απαίτησή σας.\n5. Q: Γιατί επιλογή εμείς αέριο Taiyu;\nΑ: Σταθερός ανεφοδιασμός, επαγγελματική λύση, λογική τιμή, και επιχείρηση ασφάλειας με το Taiyu μας.\n6. Q: Πώς το εργοστάσιό σας κάνει τον ποιοτικό έλεγχο;\nΑ: Έχουμε τα πρότυπα - διαδικασίες ποιοτικού ελέγχου.\na> στην παραγωγή, έχουμε το σύστημα ποιοτικής ανάλυσης για να σιγουρευτούμε ότι κάθε βήμα είναι κατάλληλο.\nb> πρίν γεμίζουμε, κάνουμε την προγενέστερη επεξεργασία για τους κυλίνδρους που καθαρίζουν καλά.\nc> μετά από να γεμίσουμε, θα κάνουμε την επιθεώρηση 100% αναλύουμε πριν από την παράδοση.\n7. Q: Είναι δυνατό να στείλει αεροπορικώς;\nΑ: Τα αέρια είναι ταξινομημένα στην κατηγορία 2,1, την κατηγορία 2,2 και την κατηγορία 2,3 που είναι εύφλεκτο αέριο, άφλεκτο αέριο και δηλητηριώδες αέριο. Σύμφωνα με τον κανονισμό, το εύφλεκτο αέριο και το δηλητηριώδες αέριο δεν μπορούν να σταλούν αεροπορικώς, και μόνο το άφλεκτο αέριο μπορεί να μεταφερθεί αεροπορικώς. Εάν το ποσό που αγοράζεται είναι μεγάλο, η μεταφορά θάλασσας είναι καλύτερη.\n8. Q: Μπορώ να προσαρμόσω τη συσκευασία;\nΑ: Ναι, φυσικά! Η κανονικότερη συσκευασία είναι κύλινδρος. Το μέγεθός του, το χρώμα, η βαλβίδα, το σχέδιο και άλλες απαιτήσεις μπορούν όλα να προσαρμοστούν.\n9. Q: Τι είναι οι λεπτομέρειες συσκευασία & αποθήκευση;\nΑ: Άνευ ραφής κύλινδρος χάλυβα με τις διαφορετικές βαλβίδες, ή ως προς την απαίτησή σας.\nΑποθηκευμένος στη σκιερή, δροσερή, ξηρά, αερισμένη αποθήκη εμπορευμάτων, και κρατήστε μακρυά από το φως του ήλιου και τη βύθιση.\n10. Περισσότερη ερώτηση ......\nΑισθανθείτε ελεύθερος να μας έρθει σε επαφή με, θα πάρετε την άμεση απάντηση.\nΕίμαστε μια νέα ομάδα που ψάχνει μετά από την παγκόσμια αγορά αερίου.\nΕίμαστε επίσης επαγγελματική ομάδα με το ζήλο και το σθένος.\nΧαράσσουμε τον τρόπο μας να ανοίξουμε έναν διακριτικό δρόμο για το αέριο.


Postlarissa.gr-Τα νέα ταξιδεύουν - Σπουδαία νίκη για τη Λάρισα - 95-85 τον ΠΑΟΚ\nΣπουδαία νίκη για τη Λάρισα - 95-85 τον ΠΑΟΚ\nΗ Λάρισα πήρε τη νίκη με 95-85 τον ΠΑΟΚ στο κλειστό της Νεάπολης και έκανε σπουδαίο βήμα παραμονής στην Basket League κόντρα σε έναν αντίπαλο με τον ίδιο στόχο.\nΗ Λάρισα εξαργύρωσε με τον καλύτερο τρόπο τα διπλά ενάντια στο Λαύριο και την Πάτρα και αποδεικνύει πως δημιουργήθηκε για να… μείνει.\nΦανταστικό ματς από τον Άντονι Χίκι που τελείωσε το ματς με 26 πόντους όντας ο καλύτερος παίκτης της ομάδας.\nΕξαιρετικό το πρώτο δεκάλεπτο για την Λάρισα που ήρθε με φορά από τα διπλά με Λαύριο και Πάτρα. Χάρις και Παρκς μπήκαν ζεστοί για ένα γρήγορο 5-0. Ο ΠΑΟΚ βρήκε πόντους μετά από 3 λεπτά αγώνα με τον Ουίγκινς. Ο Παπαντωνίου μετά από τρεις άστοχες προσπάθειες στο τρίποντο αποσύρθηκε από τον Αγγέλου, ο Χίκι βρήκε ρυθμό και οδήγησε την ομάδα του με 7 πόντους και 1 κλέψιμο, ενώ σημαντικές και οι βοήθειες από τον πάγκο από τον Τσιλούλη. Δύο τρίποντα από τον Χάρις, καλή παρουσία από τον Γκάρετ και κυριαρχία κάτω από το καλάθι για τον Παρκς έφεραν το 25-12 του α’ δεκαλέπτου. Η διαφορά θα ήταν μεγαλύτερη όμως ο Τσόκλας με εύστοχο τρίποντο έριξε τη διαφορά στους 10.\nΟ Χίκι παρέμεινε «καυτός» οδηγώντας την Λάρισα και στο +15 (34-19) στα πρώτα λεπτά της δεύτερης περιόδου όμως ο ΠΑΟΚ έβγαλε αντίδραση με τον Μπράουν. Οι γηπεδούχοι κατάφεραν πάντως να κρατήσουν την διαφορά και να περιορίσουν τον αντίπαλο στην άμυνα κρατώντας το +11 (39-28) με 5:14 να απομένουν για την λήξη της β’ περιόδου. Ο ΠΑΟΚ βρήκε απάντηση με τον Σόρτερ που σημείωσε 9 πόντους στην β’ περίοδο ενώ «ξεκλείδωσε» και τους Μπράουν και Μπεστ καταφέρνοντας να ρίξουν την διαφορά μόλις στους 6 στην λήξη του ημιχρόνου (48-42).\nΟ ΠΑΟΚ μπήκε δυνατά στην τρίτη περίοδο και με τους Σμιθ και Σόρτερ έφτασαν το ματς στον πόντο (48-47). Ο Τέρολ Παρκς κράτησε από πλευράς Λάρισας, ο Χάρις σκόραρε ξανά μετά από ώρα ενώ ο Ρας βρήκε εύστοχο σουτ από τα 6.75μ για το 55-49.Ο Σμιθ κράτησε τον ΠΑΟΚ στο παιχνίδι με τρίποντο, ενώ Χίκι και Παρκς πρόσθεσαν πόντους στην επίθεση. Ο Νόουλς έφερε το ματς στην ισοπαλία με 4:43 να απομένουν για την λήξη ενώ ο ίδιος παίκτης από την γραμμή της φιλανθρωπίας έφερε τον ΠΑΟΚ για πρώτη φορά στο ματς μπροστά στο σκορ. Το κρύο αίμα του Παπαντωνίου επανέφερε την Λάρισα μπροστά στο σκορ, ο Σόρτερ με σουτ έκανε το 63-64 ενώ ο Σπυρόπουλος που ήρθε από τον ΠΑΟΚ ήταν εύστοχος στις βολές για το 65-64 με 2:33 να απομένουν για την λήξη. Ο Γκάρετ δεν ήταν εύστοχος στις βολές βάζοντας 1/2, με τον Σόρτερ να σκοράρει για τρεις για το 66-67 με 1:46 πριν την λήξη. Με την μπάλα να… καίει, ο Μπόμπι Μπράουν ευστόχησε σε τρίποντο 41 δευτερόλεπτα πριν την λήξη για το 66-70 ερχόμενος από τον πάγκο, ενώ ο Χάρις πρόσθεσε τρεις πόντους στην εκπνοή του χρόνου για το 69-70.\nΗ Λάρισα μπήκε ορεξάτη. Ένα τρίποντο του Σχίζα 9:34 πριν την λήξη έδωσε αέρα στον ΠΑΟΚ για το 71-73 ενώ η τεχνική ποινή του Παπαντωνίου οδήγησαν και στο 5ο φάουλ του αρχηγού της Λάρισας με τους γηπεδούχους να δείχνουν να είναι με την πλάτη στον τοίχο. Εκεί όμως μίλησε ο Άντονι Χίκι που με τους πόντους του και την ασίστ στον Φλόιντ για το κάρφωμα του Αμερικανού έκανε το 80-77 με 7 λεπτά για την λήξη, ενώ ήταν ο ίδιος με ντράιβ που έκανε και το 82-77. Η Λάρισα δυνάμωσε την άμυνα της στην τελευταία περίοδο με τον ΠΑΟΚ να μην βρίσκει λύσεις ούτε από το τρίποντο. Ο Χάρις με τρίποντο τιμώρησε την άμυνα ζώνης του ΠΑΟΚ για το 85-79, όμως ο Νόουλς μείωσε στους 4 για το 85-81 με τέσσερα λεπτά να απομένουν για την λήξη του αγώνα. Ο Ρας στην φάση του αγώνα έκλεισε τα… φώτα μπροστά στον Νόουλς, ενώ ο Γκάρετ κάρφωσε στον αιφνιδιασμό και ευστόχησε στην βολή για το 89-81. Ο Χίκι σε ένα εξαιρετικό σόλο έκανε το 91-81 με τον Μπράουν να μειώνει για 91-83, 96 δευτερόλεπτα πριν την λήξη. O Xίκι και πάλι πρόσθεσε ακόμη δύο πόντους, ο Σαρικόπουλος μείωσε με σουτ από μέση απόσταση ενώ ο Γκάρετ από τις βολές είχε 1/2 για το 95-85.\nΤα δεκάλεπτα: 25-15, 23-27, 21-28, 26-15 (95-85)\nΛάρισα (Αγγέλου): Γκάρετ 18 (1), Ρας 8 (2), Χάρις 13 (4), Παπαντωνίου 9 (1), Παρκς 11, Χίκι 26 (2), Χίλαρης, Τσιλούλης 2, Σπυρόπουλος 2, Φλόιντ 6.\nΠΑΟΚ (Χαραλαμπίδης): Σμιθ 11 (3), Σχιζας 3 (1), Σόρτερ 16 (2), Ουίγκινς 4, Νόουλς 18, Μπράουν 16 (3), Τσόχλας 3 (1), Μαργαρίτης 8, Μπεστ 4, Καραμανώλης, Σαρικόπουλος 2.\n« Οι αθλητικές μεταδόσεις της ημέρας SuperLeague: Η βαθμολογία μετά τη 18η αγωνιστική »\nKAE Λάρισα: Διάθεση εισιτηρίων για το ματς με τον ΠΑΟΚ\nH έκπληξη της χρονιάς από την Λάρισα – Τεράστιο διπλό στην Πάτρα!\nΣπουδαία εμφάνιση και νίκη για τη Λάρισα ΚΑΕ - Επικράτησε του Λαυρίου με 98 - 78


Παναγία η Ασκονίτισσα ή Γιάτρισσα - Ξενοδοχείο Lido στον Λαγκαδά, Θεσσαλονίκης\nΠαναγία η Ασκονίτισσα ή Γιάτρισσα\nΟ ασκός είναι χτισμένος στο υψίπεδο, το οποίο σχηματίζεται ανάμεσα στο όρος Βερτίσκος και στην λίμνη Βόλβη. Η θέση του προσφέρει μοναδική θέα στην πεδιάδα του Λαγκαδά, τις λίμνες Βόλβη και Κορώνεια, καθώς και στις κορυφογραμμές του Χορτιάτη.\nΣτον Ιερό Ναό Ζωοδόχου Πηγής στον Ασκό, ο επισκέπτης έχει την ευκαιρία να προσκυνήσει την ιερά και θαυματουργή εικόνα της Παναγίας Ασκονίτισσας ή Γιάτρισσας. Μια υπέροχη εικόνα με ιστορία που χάνεται στα βάθη των αιώνων, καθώς κατασκευάστηκε πριν από τον 8ο αιώνα π.Χ., ενώ σύμφωνα με την παράδοση φιλοτεχνήθηκε από τον Ευαγγελιστή Μάρκο.\nΤέλος αξίζει να κάνετε μια στάση στις ταβέρνες του χωριού και να γευτείτε το φημισμένο κρασί της περιοχής.


Σπουδαία διαμερίσματα - Κριτικές για Johannes Apartments, Αφάντου, Ελλάδα - Tripadvisor\nΞενοδοχεία κοντά σε: Johannes Apartments\nΑφάντου: Πράσινα ξενοδοχεία\nΑφάντου: Ξενοδοχεία 5αστέρων\nΑφάντου: Ξενοδοχεία 4αστέρων\nΑφάντου: Ξενοδοχεία 3αστέρων\nΑφάντου: Θέρετρα με πλήρη διατροφή\nΑφάντου: Φτηνά ξενοδοχεία\nΞενοδοχεία κοντά σε: Ναός Παναγιάς της Καθολικής\nΞενοδοχεία κοντά σε: Παραλία Αφάντου\nΣπουδαία διαμερίσματα - Johannes Apartments\nΚριτική για: Johannes Apartments\nΚάναμε διακοπές μιας εβδομάδας στα Johannes Apartments. Ήταν μια απόλυτα λαμπρή περίοδος! Πολύ φιλικό και εξυπηρετικό προσωπικό. Τα δωμάτια ήταν πεντακάθαρα. Τα σεντόνια και οι πετσέτες αλλάζονται τακτικά. Απολαύσαμε κάθε λεπτό της παραμονής μας, ήταν η πρώτη επίσκεψή μας στη Ρόδο. Θα θέλαμε να επιστρέψουμε αργότερα μέσα στη χρονιά, ίσως στις αρχές Οκτωβρίου, αλλά όπως ήταν αναμενόμενο το Sunray είναι ήδη σχεδόν τελείως κλεισμένο, κι έτσι μάλλον πρέπει να αναβληθεί για τον επόμενο χρόνο\nΡωτήστε το χρήστη JBulen για το Johannes Apartments\n1 Ευχαριστούμε, JBulen\n1,0 χλμ. από Johannes Apartments\n1,3 χλμ. από Johannes Apartments\n1,6 χλμ. από Johannes Apartments\n3,2 χλμ. από Johannes Apartments\n0,8 χλμ. από Johannes Apartments\n0,4 χλμ. από Johannes Apartments\n1,2 χλμ. από Johannes Apartments\n0,6 χλμ. από Johannes Apartments\nHidden Garden Rhodes Apartments\n0,9 χλμ. από Johannes Apartments\n4,5 χλμ. από Johannes Apartments\nΡωτήστε το χρήστη Andyhilbrereviewer για το Johannes Apartments\nPlaistow, Ηνωμένο Βασίλειο\nΡωτήστε το χρήστη guildfordmum για το Johannes Apartments\nΡωτήστε το χρήστη PietroPennisi για το Johannes Apartments\nΗ κριτική έγινε: 16 Νοεμβρίου 2014\nΡωτήστε το χρήστη jone92 για το Johannes Apartments\nΡωτήστε το χρήστη francescapR9235SL για το Johannes Apartments


Πένθος στο NCAA: Απεβίωσε ο Terrence Clarke! – totalbasket.gr\nΠένθος στο NCAA: Απεβίωσε ο Terrence Clarke!\nΔημοσιεύθηκε στις Παρασκευή, 23 Απριλίου 2021, 6:58\nΞενερώνουμε με τραγικά νέα από τον κόσμο του NCCA και του Αμερικανικού μπάσκετ. Ο 19χρονος άσος των Kentucky Wildcats, Terrence Clarke, έχασε σήμερα την ζωή του σε ένα αυτοκινηστικό δυστύχημα στο Los Angeles, όπου έκανε προετοιμασία για το draft της επόμενης χρονιάς.\nΟ νεαρός άτυχος shooting guard είχε μόλις υπογράψει συμβόλαιο με την εταιρία μάνατζερ Clutch Points, και ετοιμαζόταν να εκπληρώσει το όνειρο που είχε από πολύ μικρή ηλικία, με την μοίρα όμως να είχε άλλα σχέδια.\nΟ Clarke αγωνίστηκε φέτος στο Kentucky (9.6 πόντους, 2.6 ριμπάουντ, 2 ασιστ) και μετά από μόλις από μία χρονιά στο NCAA ήταν έτοιμος για το επόμενο βήμα, το ΝΒΑ.\nΕφές-Ρεάλ Μαδρίτης 91-68: Τα highlights της αναμέτρησης (vid)\nΤα αποτελέσματα του NBA: Επίδειξη δύναμης από τους Μπάκς, εύκολη δουλειά για τους Πέλικανς!


Enviro Archives - Farouk\nHome / CHI / Enviro\nSpray λείανσης και λάμψης, με θερμο-προστατευτική δράση. ΕΠΙΔΟΣΕΙΣ Ισιώνει και λειαίνει τα μαλλιά, απομακρύνοντας την υγρασία. Προστατεύει αποτελεσματικά από τη θερμότητα. Χαρίζει μεταξένια απαλότητα και ενυδάτωση στα φριζέ μαλλιά. Δε βαραίνει τα μαλλιά και εξαλείφει τελείως το φριζάρισμα. Οι πρωτεΐνες μεταξιού εισχωρούν στην τρίχα και δημιουργούν απίστευτη λάμψη. Ειδική σύνθεση χωρίς paraben. ΟΔΗΓΙΕΣ ΧΡΗΣΗΣ Ψεκάστε...\nSpray λείανσης και λάμψης, ιδανικό για συνδυαστική χρήση με συσκευές ισιώματος. ΕΠΙΔΟΣΕΙΣ Ισιώνει και λειαίνει τα μαλλιά, απομακρύνοντας την υγρασία. Χαρίζει μεταξένια απαλότητα και ενυδάτωση στα φριζέ μαλλιά. Δε βαραίνει τα μαλλιά και εξαλείφει τελείως το φριζάρισμα. Οι πρωτεΐνες μεταξιού εισχωρούν στην τρίχα και δημιουργούν απίστευτη λάμψη. Ειδική σύνθεση χωρίς paraben. ΟΔΗΓΙΕΣ ΧΡΗΣΗΣ Ψεκάστε σε...\nSerum χωρίς paraben, ιδανικό για συνδυαστική χρήση με συσκευές ισιώματος. ΕΠΙΔΟΣΕΙΣ Ισιώνει και λειαίνει τα μαλλιά, απομακρύνοντας την υγρασία. Χαρίζει μεταξένια απαλότητα και ενυδάτωση στα φριζέ μαλλιά. Δε βαραίνει τα μαλλιά και εξαλείφει τελείως το φριζάρισμα. Οι πρωτεΐνες μεταξιού εισχωρούν στην τρίχα και δημιουργούν απίστευτη λάμψη. Ειδική σύνθεση χωρίς paraben. ΟΔΗΓΙΕΣ ΧΡΗΣΗΣ Απλώστε μικρή ποσότητα στην παλάμη του χεριού...\nΘεραπεία αναδόμησης χωρίς paraben, ιδανική για συνδυαστική χρήση με συσκευές ισιώματος. ΕΠΙΔΟΣΕΙΣ Ισιώνει και λειαίνει τα μαλλιά, απομακρύνοντας την υγρασία. Χαρίζει μεταξένια απαλότητα και ενυδάτωση στα φριζέ μαλλιά. Φροντίζει και αναπλάθει τα ξηρά και ταλαιπωρημένα μαλλιά. Οι πρωτεΐνες μεταξιού εισχωρούν στην τρίχα και δημιουργούν απίστευτη λάμψη. Ειδική σύνθεση χωρίς paraben. ΟΔΗΓΙΕΣ ΧΡΗΣΗΣ Απλώστε στην παλάμη του...\nΜαλακτική κρέμα χωρίς paraben, ιδανική για συνδυαστική χρήση με συσκευές ισιώματος. ΕΠΙΔΟΣΕΙΣ Ισιώνει και λειαίνει τα μαλλιά, απομακρύνοντας την υγρασία. Χαρίζει μεταξένια απαλότητα και ενυδάτωση στα φριζέ μαλλιά. Οι πρωτεΐνες μεταξιού εισχωρούν στην τρίχα και δημιουργούν απίστευτη λάμψη. Ειδική σύνθεση χωρίς paraben. ΟΔΗΓΙΕΣ ΧΡΗΣΗΣ Μετά το λούσιμο, εφαρμόζετε αρκετή ποσότητα στα μαλλιά και κάνετε μασάζ ώστε...\nΣαμπουάν χωρίς άλατα και paraben, ιδανικό για συνδυαστική χρήση με συσκευές ισιώματος. ΕΠΙΔΟΣΕΙΣ Ισιώνει και λειαίνει τα μαλλιά, απομακρύνοντας την υγρασία. Χαρίζει μεταξένια απαλότητα και ενυδάτωση στα φριζέ μαλλιά. Οι πρωτεΐνες μεταξιού εισχωρούν στην τρίχα και δημιουργούν απίστευτη λάμψη. Ειδική σύνθεση χωρίς άλατα και paraben. ΟΔΗΓΙΕΣ ΧΡΗΣΗΣ Απλώστε το CHI Enviro Smoothing Shampoo σε βρεγμένα μαλλιά και...\nCHI Enviro Purity Shampoo 946ml/473ml\nΣαμπουάν ενισχυμένο με τρούφα από σύμπλεγμα μαργαριταριού και φυσικό μετάξι.. ΕΠΙΔΟΣΕΙΣ Εξισορροπεί το επίπεδο του pH. Για αποτέλεσμα που διαρκεί. Χαρίζει μεταξένια υφή στα μαλλιά. Χωρίς άλατα και paradens. ΟΔΗΓΙΕΣ ΧΡΗΣΗΣ Εφαρμόστε σε βρεγμένα μαλλιά. Αφροποιήστε και κάντε μασάζ στο τριχωτό και στα μαλλιά. Αφήστε το σαμπουάν να ενεργήσει για 1-2 λεπτά..


Aquadoodle Dora και Diego Water Drawing Mat - Κορυφαίες αξιολογήσεις χρηστών σε όλα τα προϊόντα\nAquadoodle Ντόρα και Ντιέγκο Σχέδιο Νερού Ματ\nΚαταχωρήθηκε στις 17 Οκτωβρίου 2019\nΤιμή: 12,83 $\nΈνα πακέτο έφτασε με το οποίο διανοητικά\nείπε αντίο, γιατί 90 ημέρες είναι ουσιαστικά η καταγραφή μου, και για πρώτη φορά, η πτήση των κινεζικών δεμάτων μέσω της Γερμανίας.\nΓια να γιορτάσω, αποφάσισα να γράψω μια κριτική. Με λίγα λόγια - τόσο εγώ όσο και το παιδί είμαστε ικανοποιημένοι. Μπορείτε να το πάρετε.\nΗ κόρη μου αγαπά τη σειρά με τους χαρακτήρες που απεικονίζονται στο θέμα του θέματος. Έτσι, μετά την αναζήτηση τυχαίων προϊόντων aliexpress με τα ονόματά τους, δεν υπήρχε θέμα αγοράς. Ο πωλητής είναι φυσιολογικός - δύο φορές παρατείνει την παράδοση κατόπιν αιτήματός μου.\nΑρκετά παράξενο - το αγροτεμάχιο δεν καίγεται και δεν μυρίζει καν καπνός). Γκρι ταινία επανέρχεται\nπεριείχε μια άλλη παρόμοια ερμητικά σφραγισμένη σακούλα και μόνο τότε η τσάντα με τα περιεχόμενα, το ίδιο το μαξιλάρι περιτυλίχθηκε γύρω από το λεπτό πτυχωτό χαρτί - προφανώς ο πωλητής έθεσε ως πρόσθετη προστασία από την υγρασία.\nΕσωτερική διδασκαλία σε τρεις γλώσσες\nΟι πραγματικές διαστάσεις είναι περίπου 86x61cm\nΠεριοχή σχεδίασης περίπου 70x46cm\nΤο μολύβι στερεώνεται στο πλάι με μια φαρδιά ελαστική ταινία.\nΤο μολύβι είναι ήδη αυστηρά πογουζάνη ημέρα, έτσιη άκρη έχει γίνει πιο μαλακή. Πιέστηκε με τέτοια δύναμη ώστε η ράβδος έπεσε προς τα μέσα. Έπρεπε να ανοίξω ένα μολύβι μερικές φορές και να κολλήσω τη ράβδο πίσω - η διαδικασία είναι απολύτως εύκολη.\nΣτο άκρο της λαστιχένιας φλάντζας ράβδου, το νερό δεν διαρρέει.\nΗ ετικέτα μολυβιού φαίνεται να είναι κολλημένη ανάποδα γιατί προς την κατεύθυνση του βέλους κλείνει.\nΤο σχέδιο γίνεται ποιοτικά, δεν υπάρχουν ειδικές καταγγελίες.\nΕτικέτα με ματ\nΟι ραφές φαίνεται να είναι φυσιολογικές παντού\nΗ πίσω πλευρά του στρώματος είναι κατασκευασμένη από υλικό όπως το πετρέλαιο\nΗ μπροστινή πλευρά είναι κατασκευασμένη από ύφασμα σαν ανεμοθραύστη\nΤο εφαρμοζόμενο σχέδιο εξαφανίζεται μέσα σε ένα λεπτό, αν και όλα εξαρτώνται από το στρώμα νερού)\nΗ άκρη ήταν σκληρή στην αρχή, μετά από έντονη πίεση έπεσε limp\nΕπίσης, μετά από κλικ, υπάρχουν κάποια ίχνη στο υλικό\nΜερικές φορές οι λακκούβες εμφανίζονται στο ψάθες, μετά από τις οποίες απαιτείται περισσότερη καρδινάλια ξήρανση, αλλά τίποτα δεν φτάνει στο πάτωμα\nΤο παιχνίδι του παιδιού ξεκίνησε με τα χέρια του, ακολούθησαν όλα τα υπόλοιπα μέρη του σώματος, έτσι κολύμπησαν)\nΟ Κοσάν σκονίζει περιοδικά τη γλώσσα του στο χαλί - προφανώς κάτι έχει προστεθεί στο χρώμα.\nΕπίδειξη της διαδικασίας σχεδίασης\nΕπίσημο θέμα διαφήμισης\nΣε γενικές γραμμές - ευχαριστημένοι από την αγορά, η κόρη μου είναι ευχαριστημένη.\nΔεν βλέπω τα μειονεκτήματα, ένα σταθερό συν, από τα οποίαη κύρια είναι η απουσία ενός λερωμένου στοιχείου a la μολύβι-μολύβια-μολύβια-βαφές-κραγιόνια. Λοιπόν, η κατανάλωση ενός μολυβιού είναι επίσης ένα μεγάλο πλεονέκτημα, ή μάλλον, το μηδέν βγαίνει στην τιμή του νερού.\nΥπάρχουν επίσης στρώματα με ένα πολύχρωμο υπόστρωμα, τότε το σχέδιο φαίνεται επίσης να είναι χρωματισμένο, αλλά μόνο σε μέρη όπου το χρώμα αλλάζει στο υπόστρωμα. Δεν το χρειάζομαι. Τα βασικά κριτήρια επιλογής ήταν - "Go, Diego, Go!"\nΛοιπόν, δικό μας


Tα super model του ’90 αποχαιρετούν τον Μάικλ - Star.gr\nLIFESTYLE Δευτέρα, 26 Δεκεμβρίου 2016, 15:00\nMichael’s Angels: Πώς τον αποχαιρέτησαν οι καλλονές του «Freedom»\nTα super model της δεκαετίας του ’90 θρηνούν\n«Σφράγισε» την ποπ κουλτούρα και συνδέθηκε άρρηκτα με την βιομηχανία της μόδας. Το τραγούδι «Freedom» του Τζορτζ Μάικλ, που κυκλοφόρησε το 1990, έκανε τη δική του πορεία στο χώρο της μουσικής, αλλά και της πασαρέλας.\nΚαι αυτό κυρίως εξαιτίας του βίντεο κλιπ του εν λόγω hit, που εκτόξευσε την σόλο καριέρα του Βρετανού τραγουδιστή και από το οποίο «παρέλασαν» τα «χρυσά μοντέλα» της εποχής: Ναόμι Κάμπελ, Λίντα Εβανγκελίστα, Τατιάνα Πάτιτζ, Κρίστι Τέρλινγκτον και Σίντι Κρόφορντ.\nΣε μια εποχή κατά την οποία ο Μάικλ είχε αποφασίσει να απέχει από τις φωτογραφήσεις και τα βίντεοκλίπ και να εξαφανιστεί, η δισκογραφική του άρχισε να τον πιέζει να κυκλοφορήσει το βίντεο για το single του, «Freedom! ’90».\nΚάπως έτσι, μιας και ήταν αδύνατο να το αποφύγει, επέμενε να αρνείται να εμφανιστεί μπροστά από την κάμερα και, αντ’ αυτού, επιστράτευσε τα μεγαλύτερα supermodels του κόσμου για… πρωταγωνίστριες.\n«Ο George ήθελε οπωσδήποτε και τις 5 μας στο βίντεο, ακόμα κι αν αυτό σήμαινε ότι θα έπρεπε να αλλάξουμε τα προγράμματά μας», δήλωνε, χρόνια αργότερα, η Σίντι Κρόφορντ.\nΜάλιστα, πριν από μερικούς μήνες, η Vogue έφερε ξανά στο προσκήνιο το εμβληματικό κομμάτι που έγινε για δεύτερη φορά «η φωνή της μόδας».\nΣτο πρόσφατο project του περιοδικού, έντεκα super models της νέας γενιάς, ανάμεσά τους, η Ιρίνα Σάικ, η Αντριάνα Λίμα, η Τζόαν Σμολς, η Τέιλορ Χιλ και άλλες καλλονές, «λικνίστηκαν» στους ρυθμούς του Michael, με φόντο τη Νέα Υόρκη.\nΗ Σίντι ανέβασε στον προσωπικό της λογαριασμό στο Instagram ένα βίντεο από παλαιότερη τηλεοπτική της συνάντησή τους, γράφοντας: «Είμαι πολύ υπερήφανη που ήμουν κομμάτι του ''Freedom'' του George Michael. Μας ενέπνευσε όλους μας. RIP George».\nΗ Naomi Campbell έγραψε στο Instagram: «Τόσο μεγάλη απώλεια! Αναπαύσου εν ειρήνη George Michael. Το τραγούδι ''Freedom'' ήταν τιμή για μένα».\n«Είμαι συντετριμμέμνη από μία ακόμα τραγική απώλεια! R.I.P αγαπημένε Georgy», έγραψε η Linda Evangelista.


Τουριστικός Οδηγός νομού Θεσπρωτίας Ελλάδα - 21. Ναός Παναγίας Γλυκής\nΕίστε εδώ:Τουρισμός»Βυζαντινά Μνημεία-Μονές»21. Ναός Παναγίας Γλυκής\nΕρειπωμένος σήμερα, ο Ναός της Παναγίας βρίσκεται στο χωριό Γλυκή, πλάι στον Αχέροντα. Κτίστηκε ως τρίκλιτη βασιλική κατά την μεσοβυζαντινή εποχή. Στη θέση αυτή βρίσκονταν κάποιος παλαιοχριστιανικός Ναός από τον οποίο προέρχονται αρκετά αρχιτεκτονικά μέλη. Σύμφωνα με την παράδοση, ο Ναός εκείνος κτίστηκε από τον Άγιο Δονάτο, επίσκοπο Ευροίας, με την ενίσχυση του αυτοκράτορα Μεγάλου Θεοδοσίου, κατά τον 4ο αιώνα μ.Χ. Σε ανασκαφές που έγιναν παλαιότερα βρέθηκαν αρκετοί τάφοι, παλαιοχριστιανικά κιονόκρανα, μεσοβυζαντινά ανάγλυφα και νομίσματα διαφόρων εποχών.\nΠερισσότερα σε αυτή την κατηγορία: « 20. Ασκητήριο Αγίου Αρσενίου στο Μόρφι\t22. Ασκητήριο Οσίου Νείλου »


Ανθή Ζορμπά: «Η πραγματική χειραφέτηση της γυναίκας δεν χωράει στη σημερινή βαρβαρότητα της κοινωνίας» - Κατιούσα\nΑρχική/Συνεντεύξεις/Ανθή Ζορμπά: «Η πραγματική χειραφέτηση…\nΑνθή Ζορμπά: «Η πραγματική χειραφέτηση της γυναίκας δεν χωράει στη σημερινή βαρβαρότητα της κοινωνίας»\nΣτις 7 Ιούλη κρίνεται αν θα δυναμώσει η φωνή που αμφισβητεί το σύστημα, που παλεύει να το ανατρέψει, που επανειλημμένα καταθέτει στη Βουλή τροπολογίες με μέτρα ουσιαστικής στήριξης και ανακούφισης του λαού.\nΗ Ανθή Ζορμπά είναι από τους ανθρώπους που χαίρεσαι να συζητάς μαζί τους. Μία νέα γυναίκα με έντονες κοινωνικές ευαισθησίες, που δεν διστάζει να πρωτοστατήσει στον αγώνα για τη βελτίωση της καθημερινότητας του λαού. Τα προηγούμενα χρόνια, πάλευε ως αντιδήμαρχος Παιδείας, Πρόνοιας και Κοινωνικής Πολιτικής στην Πετρούπολη για να μη μείνει κανένα παιδί εκτός παιδικών σταθμών, για την απορρόφηση κονδυλίων για την ανέγερση παιδικών σταθμών, για μία κοινωνική πολιτική που θα μπορεί να ανακουφίσει πραγματικά τους δημότες της Πετρούπολης. Η στάση της δίπλα στον λαό της Πετρούπολης επιβραβεύτηκε από τον κόσμο στις Δημοτικές Εκλογές της 26ης Μαΐου, αφού βγήκε πρώτη σε σταυρούς στο ψηφοδέλτιο που κατέβασε η Λαϊκή Συσπείρωση. Μπροστά της έχει τώρα έναν ακόμα αγώνα, αυτόν των εθνικών εκλογών στις 7 Ιουλίου, μιας και είναι υποψήφια βουλευτής με το ΚΚΕ στην Εκλογική Περιφέρεια Δυτικού Τομέα.\nΗ Ρόζα Παρκς, μία πρωτοπόρα φυσιογνωμία κατά του φυλετικού διαχωρισμού, είχε πει πως «για να φέρεις την αλλαγή, δεν πρέπει να φοβάσαι να κάνεις το πρώτο βήμα. Θα αποτύχουμε όταν αποτύχουμε να προσπαθήσουμε». Η Ανθή σίγουρα συγκαταλέγεται ανάμεσα τους ανθρώπους που δεν φοβάται να προσπαθήσει, όταν ξέρει πως η προσπάθεια αυτή θα έχει ως παραλήπτη το καλό του λαού. Ας δούμε τι μας είπε για τις επικείμενες εκλογές, αλλά και για τον ρόλο της γυναίκας στη σύγχρονη κοινωνία.\nΑνθή, είσαι αντιδήμαρχος Παιδείας, Πρόνοιας & Κοινωνικής Πολιτικής στην Πετρούπολη, εκλεγμένη με τη Λαϊκή Συσπείρωση, και υποψήφια με το ΚΚΕ στις εθνικές εκλογές στις 7 Ιουλίου στην Εκλογική Περιφέρεια Δυτικού Τομέα. Πώς βιώνεις τη μετάβαση από το τοπικό επίπεδο στο εθνικό και ποιες διαφορές παρατηρείς στα θέματα που απασχολούν τον κόσμο;\nΕνόψει των εκλογών της 26ης Μάη επισημαίναμε στο λαό της Πετρούπολης ότι οι εκλογές σε τοπικό επίπεδο είναι άρρηκτα συνδεδεμένες με τις εκλογές σε περιφερειακό επίπεδο, με τις ευρωεκλογές και φυσικά με τις εθνικές εκλογές.\nΣήμερα, δεν υπάρχει κανένα τοπικό πρόβλημα που να αποσπάται από την κεντρική κυβερνητική πολιτική. Τονίζαμε, λοιπόν, ότι σε επίπεδο ευρωκοινοβουλίου λαμβάνονται οι κατευθυντήριες πολιτικές, οι οποίες επικυρώνονται σε κάθε εθνικό κοινοβούλιο και στη συνέχεια εξειδικεύονται σε επίπεδο περιφερειών και δήμων. Ατράνταχτο παράδειγμα ότι οι περικοπές και οι αυστηροί έλεγχοι στους προϋπολογισμούς των Δήμων αποτελούν κατευθύνσεις της Ε.Ε και απορρέουν από μνημονιακούς νόμους που έχουν ψηφιστεί από τις εκάστοτε κυβερνήσεις. Ακόμη και τα προβλήματα που αντιμετωπίσαμε ως Δημοτική Αρχή στον τομέα της Παιδείας και ιδιαίτερα στην προσχολική αγωγή, με παιδιά να μένουν εκτός των παιδικών σταθμών, συνδέονται στενά με το γεγονός ότι Ε.Ε και κυβέρνηση μειώνουν δραματικά τα κονδύλια για την ανέγερση παιδικών σταθμών, αφού στοχεύουν στην περαιτέρω ιδιωτικοποίηση στον συγκεκριμένο τομέα.\nΑν αναλογιστούμε όλα τα παραπάνω, μπορούμε να δούμε πιο καθαρά το πώς συνδέεται καθετί που αφορά τους Δήμους και το Ελληνικό Κοινοβούλιο. Άρα, επί της ουσίας καμιά μετάβαση δεν προκύπτει!\nΣτις εθνικές εκλογές αναμφισβήτητα σε μεγάλο βαθμό απασχολεί τον κόσμο το ποιος θα αναλάβει την διακυβέρνηση της χώρας, αλλά το ίδιο θα πρέπει να τον απασχολεί η ύπαρξη δυνατής αντιπολίτευσης ικανής να στέκεται απέναντι στην ενιαία επίθεση που δέχονται οι εργαζόμενοι, οι γυναίκες, η νεολαία μας. Η πολιτική που θα υλοποιηθεί από τις 8 Ιούλη και έπειτα είναι προαποφασισμένη από τις μεταμνημονιακές εκθέσεις της Κομισιόν, οπότε έχει τεράστια σημασία το ποιος θα αποτελέσει οχυρό, εχέγγυο ότι και μέσα στη Βουλή αλλά και έξω θα υπερασπίζεται και θα διεκδικεί τα σύγχρονα δικαιώματα του λαού μας.\nΣτις πρόσφατες δημοτικές εκλογές, στις 26 Μαΐου του 2019, ήσουν υποψήφια με τον συνδυασμό της Λαϊκής Συσπείρωσης στο δήμο Πετρούπολης, όπου ήρθες πρώτη σε σταυρούς, τη στιγμή που η εκλογική δύναμη του ΚΚΕ σε Ευρωβουλή και Τοπική Αυτοδιοίκηση μειώθηκε. Γιατί ο κόσμος συντηρητικοποιείται και στρέφεται προς κόμματα που έχει δοκιμάσει ξανά στο παρελθόν – όπως ΝΔ και ΚΙΝΑΛ – και όχι προς το ΚΚΕ;\nΤα αποτελέσματα των πρόσφατων εκλογών έδειξαν αναμφισβήτητα την μεγάλη αγανάκτηση του ελληνικού λαού απέναντι σε μια κυβέρνηση που κυριολεκτικά υφάρπαξε ανερυθρίαστα την ψήφο του και που τον καταδίκασε στη φτώχεια, στην ανέχεια, στην επιδείνωση της ζωής του. Σε καμία περίπτωση, όμως το αποτέλεσμα των ευρωεκλογών δεν προμηνύει τίποτα θετικό για τους εργαζόμενους καθώς δεν έχουν να περιμένουν κάτι από την ενίσχυση του διπολισμού, των «παλιών καραβανών» του συστήματος.\nΕξάλλου, αυτή ήταν η μεγαλύτερη συνεισφορά της κυβέρνησης ΣΥΡΙΖΑ στο σύστημα: η μοιρολατρία, η δικαιολόγηση των πιο βάρβαρων κι επικίνδυνων πολιτικών, στο όνομα της «προόδου» και του δήθεν ρεαλισμού. Το κόμμα μας κατάφερε να διατηρήσει τις δυνάμεις του και αυτό είναι εγγύηση για το λαό που του δίνει τη δυνατότητα να αλλάξει τα πράγματα, να δυναμώσει τους αγώνες του για να διεκδικήσει στο σήμερα και να ανοίξει το δρόμο για την Ελλάδα των πολλών, που δεν είναι άλλη από την Ελλάδα του σοσιαλισμού.\nΈχουμε αισιοδοξία, αλλά και εμπιστοσύνη στον ελληνικό λαό. Ανεξάρτητα από το εκλογικό ποσοστό του κόμματός μας, υπάρχει αρκετός κόσμος, περισσότερος πλέον που μας ακούει, αφουγκράζεται τις θέσεις μας, που θέλει το ΚΚΕ να πάει καλά. Φυσικά, το θέμα είναι η θέληση να γίνει και πράξη, για να μπορεί ο ίδιος ο λαός το βράδυ των εκλογών να χαμογελάει!\nΕίναι θετικό που μειώθηκαν μετά από καιρό τα ποσοστά της Χρυσής Αυγής. Πώς πρέπει να συνεχιστεί από εδώ και πέρα η μάχη απέναντι στον φασισμό και τι ακριβώς κάνει το ΚΚΕ προς αυτή την κατεύθυνση;\nΕίναι πράγματι θετικό ότι μειώθηκαν τα ποσοστά της Χρυσής Αυγής στις πρόσφατες εκλογές, θα πρέπει όμως συνολικά όλες οι ακροδεξιές δυνάμεις και τα κόμματα (όπως το κόμμα του Βελόπουλου) να απομονωθούν, να συνεχίσουν να βλέπουν την πλάτη του ΚΚΕ, να πεταχτούν έξω από τη Βουλή, από σχολεία και γειτονιές.\nΣτη μείωση των ποσοστών της Χρυσής Αυγής το κόμμα μας και η νεολαία του έχουν καθοριστική συμβολή. Γιατί όταν η κυβέρνηση ΣΥΡΙΖΑ «ξέπλενε» την ακροδεξιά συγκυβερνώντας με τους ΑΝΕΛ, οι δυνάμεις του ΚΚΕ και της ΚΝΕ πρωτοστατούσαν για να μπει «μπλόκο» στους φασίστες παντού.\nΣε αυτή την κατεύθυνση κινηθήκαμε για παράδειγμα και σε τοπικό επίπεδο. Είναι δεκάδες τα ψηφίσματα που αποφασίσαμε και υλοποιήσαμε στο Δημοτικό Συμβούλιο της Πετρούπολης τα τελευταία 8 χρόνια που ήμασταν στη Διοίκηση του Δήμου. Ψηφίσματα και αποφάσεις καταδίκης της Χρυσής Αυγής, αλλά και ενάντια στη δράση της, όπως η απόφαση που πήραμε προκειμένου να μην παραχωρείται κανένας δημοτικός χώρος στην εγκληματική ναζιστική οργάνωση.\nΣυνολικά, όμως ο αγώνας μας ενάντια στο φασισμό είναι αναπόσπαστος με τον αγώνα για να δυναμώσουν η αλληλεγγύη και η κοινή πάλη ανάμεσα στους λαούς. Είναι, όμως, πάνω από όλα αγώνας ενάντια στο ίδιο το σύστημα που γεννάει και αναθρέφει το φασισμό, τον αλυτρωτισμό και τη μισαλλοδοξία.\nΑπό αριστερά προς τα δεξιά: Γιώργος Γώγος (πρώην δήμαρχος Πετρούπολης), Ανθή Ζορμπά (υποψήφια βουλευτής με το ΚΚΕ στην Περιφέρεια Δυτικού Τομέα), Βαγγέλης Σίμος (Δήμαρχος Πετρούπολης), Γιάννης Πρωτούλης (μέλος του ΠΓ της ΚΕ του ΚΚΕ και υποψήφιος βουλευτής με το ΚΚΕ στην Περιφέρεια Δυτικού Τομέα)\nΑνθή, είσαι μία νέα γυναίκα 33 ετών, εργαζόμενη και μητέρα. Ποια είναι τα μεγαλύτερα προβλήματα που αντιμετωπίζουν σήμερα οι εργαζόμενες μητέρες και ποιες αλλαγές πρέπει να συντελεστούν για να βελτιωθεί η θέση τους στην κοινωνία;\nΔυστυχώς, η θέση της γυναίκας στη σημερινή κοινωνία είναι διπλά εκμεταλλευόμενη. Εξακολουθεί να σηκώνει το κύριο βάρος των οικογενειακών υποχρεώσεων και επιπλέον να καλύπτει τα κενά που δημιουργεί η ιδιωτικοποίηση και η εμπορευματοποίηση των υπηρεσιών της Υγείας, της Πρόνοιας και της Παιδείας.\nΔεν είναι τυχαίο, εξάλλου, ότι στο γυναικείο φύλο κυριαρχεί πολύ περισσότερο η ανεργία, η μερική απασχόληση, η μαύρη εργασία, ακόμη και η τρομοκρατία στους χώρους δουλειάς. Μεγαλώνει, συνεπώς, ολοένα και περισσότερο η απόσταση του πώς ζει μια εργαζόμενη γυναίκα σήμερα και στο πώς θα μπορούσε να ζει.\nΥπάρχουν πολλά παραδείγματα του πως και η σημερινή κυβέρνηση έχει απέναντί της τα δικαιώματα των γυναικών. Πριν από δύο μήνες, το ΚΚΕ κατέθεσε τρεις τροπολογίες που αποτελούν ολοκληρωμένες προτάσεις για την προστασία της μητρότητας, που όμως απορρίφθηκαν χωρίς καν συζήτηση από την πλευρά της κυβέρνησης.\nΗ ίδια η πείρα, η ίδια η ζωή έχει αποδείξει ότι η πραγματική χειραφέτηση της γυναίκας δεν χωράει στη σημερινή βαρβαρότητα της κοινωνίας. Η απελευθέρωση των γυναικών από τα δεσμά της διάκρισης και της εκμετάλλευσης είναι αναπόσπαστη από τον αγώνα για μία άλλη κοινωνία που θα ικανοποιεί τις ανάγκες τις δικές τους και της οικογένειάς τους.\nΓια αυτό και στις ερχόμενες εκλογές οι γυναίκες εργαζόμενες, άνεργες, φοιτήτριες θα πρέπει να δώσουν ψήφο εμπιστοσύνης σε μία ισχυρή εργατική – λαϊκή αντιπολίτευση, που θα φέρνει τα προβλήματα των γυναικών στο προσκήνιο της αντιπαράθεσης.\nΣτις ευρωεκλογές του 1999, το ΚΚΕ είχε πάρει ποσοστό κοντά στο 9%, αλλά λίγο μετά, στις εθνικές εκλογές του 2000, πήρε 5,5%. Σε ανησυχεί το ενδεχόμενο να συμβεί κάτι αντίστοιχο και τώρα και τι ενέργειες γίνονται από το ΚΚΕ για να αποφευχθεί αυτό το ενδεχόμενο;\nΘα ήταν λάθος, βέβαια, να παραγνωρίσουμε ότι κάθε εκλογική αναμέτρηση δεν είναι ίδια με την προηγούμενη, γιατί οι συνθήκες μέσα στις οποίες διεξάγεται δεν είναι ίδιες με τις προηγούμενες. Επομένως, κάθε εκλογική μάχη εντάσσεται στο συγκεκριμένο πολιτικό σκηνικό της εκάστοτε περιόδου και το εκλογικό αποτέλεσμα αντανακλά τη συνείδηση του λαού στη συγκεκριμένη περίοδο.\nΕίναι γεγονός ότι οι ευρωεκλογές της 26ης Μάη προσιδίαζαν σε εθνικές εκλογές μίας και όλη η αντιπαράθεση κινήθηκε γύρω από το κατά πόσο τα κόμματα του κεφαλαίου υλοποιούν καλύτερα τις αντιλαϊκές αποφάσεις της Ε.Ε στη χώρα τους.\nΕίναι, επίσης, γεγονός ότι τα μικρότερα κόμματα δεν ευνοούνται ποτέ από την πόλωση των δύο πρώτων κομμάτων. Είμαστε, όμως αισιόδοξοι. Όλο το προηγούμενο διάστημα με αφορμή και την προηγούμενη εκλογική αναμέτρηση πραγματοποιήσαμε ευρύ άνοιγμα με συγκεντρώσεις, συσκέψεις και περιοδείες.\nΓνωρίζουμε καλά ότι για εμάς καμία μάχη δεν είναι εύκολη, επειδή αποτελούμε «καρφί στο μάτι» όσων υπερασπίζονται το σημερινό σύστημα. Και οι αντίπαλοί μας, όμως, γνωρίζουν καλά ότι δεν μπορούν εύκολα να ξεμπερδέψουν μαζί μας, αφού το κόμμα μας στην 100χρονη ιστορία και πορεία του έχει αποκτήσει δεσμούς με τον ελληνικό λαό. Είμαστε σίγουροι, λοιπόν, ότι κάθε μέρα οι εργαζόμενοι θα συνειδητοποιούν όλο και περισσότερο ότι το ΚΚΕ αποτελεί το μόνο φάρο σταθερότητας, αντοχής, αισιοδοξίας και ελπίδας.\nΤο ΚΚΕ ζητάει την ψήφο του κόσμου για να αποτελέσει «ισχυρή λαϊκή αντιπολίτευση» την επομένη των εκλογών. Γιατί, λοιπόν, ο λαός να ψηφίσει για αντιπολίτευση και όχι για κυβέρνηση στις 7 Ιουλίου; Ποιο είναι τελικά το πραγματικό διακύβευμα των εκλογών;\nΤην επόμενη μέρα κυβέρνηση θα υπάρχει, είτε με τον ΣΥΡΙΖΑ στο τιμόνι είτε με την ΝΔ. Όποια κυβέρνηση, με όποια σύνθεση είτε αυτοδύναμη, είτε συγκυβέρνηση με κάποιο από τα κόμματα που εμφανίζονται και εξαφανίζονται, όπως οι διάττοντες αστέρες.\nΚαι η όποια κυβέρνηση θα είναι εδώ για να συνεχίσει και να εντείνει τα προβλήματα και τα βάσανα του λαού, γιατί οι μεταμνημονιακές εκθέσεις της Κομισιόν προδιαγράφουν ήδη την επόμενη μέρα για τους εργαζόμενους, τις γυναίκες, τη νεολαία, τους συνταξιούχους.\nΣΥΡΙΖΑ, ΝΔ, ΠΑΣΟΚ – ΚΙΝΑΛ είναι κόμματα δοκιμασμένα και από κυβερνητική θέση και από αυτή της αντιπολίτευσης. Ο λαός μας, λοιπόν, δεν έχει να περιμένει τίποτα θετικό.\nΣτις 7 Ιουλίου δεν κρίνεται αν θα ανατραπεί το σύστημα που γεννά όλα τα προβλήματα και τα βάσανα που βιώνουμε. Θα γίνει και αυτό, «θα γίνουν τα σκοτάδια φως»! Μέχρι τότε όμως δίνεται μία ευκαιρία στον ελληνικό λαό και μέσα από τις εκλογές στις 7 Ιουλίου να ενισχύσει τη μόνη αντισυστημική δύναμη που σταθερά παλεύει και αντιστέκεται, πάντοτε μεροληπτικά ταγμένη υπέρ των εργαζομένων.\nΣτις 7 Ιούλη κρίνεται, λοιπόν, αν θα δυναμώσει η φωνή που αμφισβητεί το σύστημα, που παλεύει να το ανατρέψει, που επανειλημμένα καταθέτει στη Βουλή τροπολογίες με μέτρα ουσιαστικής στήριξης και ανακούφισης του λαού. Η φωνή που έχει αποδείξει παντού, μέσα στα Περιφερειακά και Δημοτικά Συμβούλια, στους χώρους δουλειάς, στα σχολεία, στις γειτονιές ότι είναι η μόνη δύναμη αντίστασης του λαού και τόνωσης της αισιοδοξίας του.\nΑνθή Ζορμπά ΚΚΕ Παναγιώτης Κολέλης Πετρούπολη Ρόζα Παρκς\nΤριάντα χρόνια πέρασαν και το μόνο που θα άλλαζα θα ήταν να το ξεκινούσα πιο νωρίς. Εξάλλου (και σήμερα είναι επίκαιρο όσο ποτέ) τίποτα δεν χαρίζεται κι όλα κατακτιούνται.\nΘοδωρής Καρέλλας: Τι άλλο χρειάζεται να συμβεί, για να καταλάβουμε ότι αυτό το σύστημα σάπισε;\nΑηδιάζω με αυτούς, φοβάμαι για εμάς. Είναι βαρύ το φορτίο που καλούμαστε να αντιμετωπίσουμε ακόμα μια φορά και δύσκολοι οι αγώνες που πρέπει να δοθούν τα επόμενα χρόνια και μακάρι να βγω ψεύτης. Ως εδώ, πρέπει να πούμε όχι!


Χαρά Παπαβασιλείου-Κουμουλλή - Deyteros.com\n17/04/2022 17/04/2022 Deyteros\t18 views\nΗ Χαρά Παπαβασιλείου-Κουμουλλή γεννήθηκε στην Πρέβεζα, με καταγωγή από την Καστανιά της Άρτας και από τη Μικρά Ασία.\nΕίναι πτυχιούχος της Φιλοσοφικής Σχολής του Εθνικού και Καποδιστριακού Πανεπιστημίου Αθηνών (Φιλολογικό Τμήμα) και του Τμήματος Ψυχολογίας και Παιδαγωγικής του Αριστοτελείου Πανεπιστημίου Θεσσαλονίκης. Μετεκπαιδεύτηκε στη ΣΕΛΜΕ και υπηρέτησε ως καθηγήτρια στη Μέση Εκπαίδευση για τριάντα χρόνια. Το 2013 εκδόθηκε η συλλογή διηγημάτων της «Άρωμα μνήμης», εκδόσεις Γαβριηλίδη και το 2017 το μυθιστόρημά της «Οι Ζωές έξω απ’ το Κάστρο», εκδόσεις Εν Τύποις, Λευκωσία. Διηγήματα, κριτικές, δοκίμια και ποιήματά της έχουν δημοσιευτεί σε έγκριτα λογοτεχνικά περιοδικά και σε εφημερίδες.\nΟι Ζωές έξω απ’ το Κάστρο (2017), Εν Τύποις\nΥπόσχεση (2022), Οσελότος\nΆρωμα μνήμης (2013), Γαβριηλίδης\nΥπόσχεση – Χαρά Παπαβασιλείου-Κουμουλλή\nΜε του Αιγαίου τα κύματα\nΜυθιστόρημα, Οσελότος, 2022, 398 σελ.\nΟι Ζωές έξω απ’ το Κάστρο – Χαρά Παπαβασιλείου-Κουμουλλή\nΜυθιστόρημα, Εν Τύποις, 2017, 286 σελ.\nΆρωμα μνήμης – Χαρά Παπαβασιλείου\nΗ Λαοκρατούλα, που όλη την ώρα ρούφαγε και ξαναρούφαγε τη συναχωμένη της μυτούλα, άνοιξε τα ολοστρόγγυλα ματάκια της διάπλατα, σαν είδε τη βασίλισσα να ‘ρχεται προς το μέρος της. Την ακούμπησε στο κεφάλι της και κοιτώντας την γλυκά την ρώτησε:\n“Μαρία, πες Μαρία”.\n“Μαρία με λεν…” είπε η Κρατούλα.\nΜπορεί συνειρμικά να πήγαινε ο νους στο πρώτο συνθετικό του ακμάζοντος την περίοδο του Εμφυλίου ονόματος και στα συνθήματα του παρελθόντος “Ο λαός στην εξουσία, λαϊκή κυριαρχία” κι αχ αυτά τα φαντάσματα! Για τέτοια ήμασταν πάλι; Τράβηξε τι τράβηξε η οικογένεια στη δίνη του Εμφυλίου!\nΔιηγήματα, Γαβριηλίδης, 2013, 242 σελ.\nΠηγές: Biblionet, Γαβριηλίδης, Οσελότος, Εν Τύποις\nΧαρά Παπαβασιλείου-Κουμουλλή18 Views


Επισκευή Smartphone iPhone\nΗ digit σχεδιάζει και αναπτύσσει δυναμικές ιστοσελίδες και eshop με στόχο την αύξηση των πωλήσεων της κάθε επιχείρησης.\nΔεν σχεδιάζουμε και υλοποιούμε απλά μια ιστοσελίδα.\nΣας προσφέρουμε μια ολοκληρωμένη λύση που θα καλύψει τις ανάγκες και τους στόχους της εταιρείας σας σύμφωνα με τις τελευταίες τάσης του Internet.\nΕίτε πρόκειται για μικρές επιχειρήσεις ή μεγάλες εταιρείες, δουλεύουμε με πάθος και επαγγελματισμό σε κάθε μας project. Κατασκευάζουμε ιστοσελίδες με custom design αποκλειστικά στα μέτρα σας. Στοχεύουμε στα αποτελέσματα, για αυτό δίνουμε έμφαση στις λεπτομέρειες.\nΜην πετάτε άσκοπα τα χρήματά σας. Επενδύστε σε σίγουρες διαφημιστικές καμπάνιες που θα φέρουν πίσω τα χρήματά σας με το παραπάνω. Σας προτείνουμε ένα ολοκληρωμένο media plan για άμεση προβολή της online επιχείρησή σας, αυξάνοντας την αναγνωρισιμότητά της στο ευρύ κοινό.\nΠροώθηση ιστοσελίδων ή Seo ή Βελτιστοποίηση Ιστοσελίδων, μήπως έχετε κουραστεί να φτιάχνετε ιστοσελίδες που δεν έχουν ιδιαίτερη επισκεψιμότητα και συνεπώς δεν σας αποφέρουν κανένα κέρδος ή δεν εξυπηρετούν την σκοπιμότητα της ιστοσελίδας.\nΚατασκευή E-shop ή διαφορετικά κατασκευή ηλεκτρονικού καταστήματος . Ζητάτε να μπείτε στον χώρο του Internet δυναμικά φτιάχνοντας το δικό σας eshop ; Ζητάτε η κατασκευή του eshop σας να σας δώσει ένα εργαλείο που θα είναι λειτουργικό και θα φέρει κέρδη.\nData Storage 1GB\nData Storage 2GB\nData Storage 4GB\nData Storage 10GB\nΓια την διάγνωση του Η/Υ, Laptop, Tablet σας δεν θα υπάρξει κάποια χρέωση εάν δεν προχωρήσουμε σε επισκευή. Οπότε μην διστάσετε να επικοινωνήστε μαζί μας για οποιοδήποτε πρόβλημα!!\nMicrosoft, Intel, nvidia, Amd, Rbs, Solidus, WD, Seagate, Kingstone, Asus, Gigabyte, Msi, Soft1, Solidus, Rbs, Corsair, Antec, Dell, Acer, Hp, Sony, Samsung, Lenovo, Singular, Altec, LG, Canon, Epson, Symantec, ESET, Kasperky, Toshiba, Verbatim, Logitech, Thermaltake, TPLInk, DLink, Cisco\nDesigned by Digit


Μαξίμου κατά Μητσοτάκη: Δεσμεύθηκε για αθρόες απολύσεις στο δημόσιο, προς όφελος εργολάβων, χωρίς ίχνος ντροπής-Λογαριάζει χωρίς την κοινωνία - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Μαξίμου κατά Μητσοτάκη: Δεσμεύθηκε για αθρόες απολύσεις στο δημόσιο, προς όφελος εργολάβων,...\nΜαξίμου κατά Μητσοτάκη: Δεσμεύθηκε για αθρόες απολύσεις στο δημόσιο, προς όφελος εργολάβων, χωρίς ίχνος ντροπής-Λογαριάζει χωρίς την κοινωνία\nΣκληρή επίθεση στον αρχηγό της ΝΔ Κυριάκο Μητσοτάκη, τον οποίον εγκαλεί ότι ξεδίπλωσε το αντικοινωνικό του μένος και ανακοίνωσε αθρόες απολύσεις δημοσίων υπαλλήλων, προς όφελος συμφερόντων που λυμαίνονταν τα κρατικά ταμεία, εξαπέλυσαν κύκλοι του Μεγάρου Μαξίμου.\nΑφορμή αποτέλεσαν οι δηλώσεις του κατά τη διάρκεια συνομιλίας του με τον πρόεδρο του ΣΕΒ.\n«Επιτέλους ο κ. Μητσοτάκης ξεδίπλωσε το αντικοινωνικό του μένος χωρίς κανέναν ενδοιασμό ή ίχνος ντροπής. Χαρακτήρισε «άχρηστους» τους εργαζόμενους του Γενικού Λογιστηρίου του Κράτους, τους σχολικούς φύλακες και τις καθαρίστριες!», αναφέρουν κύκλοι της κυβέρνησης.\n«Δεσμεύθηκε για αθρόες απολύσεις στο Δημόσιο προς όφελος των συμφερόντων που τόσα χρόνια λυμαίνονταν τα κρατικά ταμεία με τις αναθέσεις εργολαβιών σε ιδιώτες. Για την υλοποίηση δηλαδή του αρρωστημένου του ονείρου για πολιτική σοκ και δέους σε βάρος των δημοσίων υπαλλήλων.\nΔυστυχώς για τον ίδιο αλλά ευτυχώς για το λαό και την κοινωνία, ο κ. Μητσοτάκης δεν θα έχει ποτέ τη δυνατότητα να εφαρμόσει τις αντικοινωνικές του πολιτικές.\nΠροηγούμενο άρθροΠαράγοντας Ευρωζώνης: Πολιτική βούληση και ισχυρή ώθηση από τις συζητήσεις στο Μπάρι για ελάφρυνση του ελληνικού χρέους\nΕπόμενο άρθροΠροειδοποίηση Τραμπ σε Κόμεϊ να μην κάνε αποκαλύψεις


Παπαθεοδώρου: «Να έχουμε μια καλή αγωνιστική εικόνα»\nΠαρασκευή 16 Ιουνίου 2017 08:12\nΣε φουλ ρυθμούς βρίσκεται η προετοιμασία της Εθνικής Νέων ανδρών ενόψει της συμμετοχής της στο Πανευρωπαϊκό πρωτάθλημα, που θα διεξαχθεί στην Κρήτη από τις 15 έως τις 23 Ιουλίου.\nΚατά τη διάρκεια της mediaday, ο Ηλίας Παπαθεοδώρου έθεσε ως στόχο της «γαλανόλευκης» την παρουσίαση μίας καλής αγωνιστικής εικόνας στη διοργάνωση, καθώς και την ανάδειξη νέων πρωταγωνιστών. Αναλυτικά όσα δήλωσε ο ομοσπονδιακός τεχνικός:\nΓια το ενδιαφέρον των δημοσιογράφων για την Εθνική Νέων: «Το ενδιαφέρον αυτό είναι μια κατάσταση που δεν αφορά μόνο εμάς. Είναι μια κατάσταση όλου του ελληνικού μπάσκετ. Είμαστε μια χώρα που ενδιαφέρεται για το μπάσκετ. Ο κόσμος ζητάει νέους πρωταγωνιστές, νέους Έλληνες παίκτες, οπότε είναι λογικό και από τη δική σας πλευρά να προβάλλετε αυτή την ομάδα.»\nΓια την συνέχεια της ομάδα: «Ο περισσότερος κόσμος, επειδή είμαστε από το χώρο του μπάσκετ, πιστεύει πως η συνέχεια εξαρτάται από το αν θα πάρεις ένα μετάλλιο ή ένα πρωτάθλημα, αλλά η ιστορία έχει δείξει πως δεν καθορίζει αυτό την εξέλιξη των αθλητών, ούτε των παιδιών που θα πρωταγωνιστήσουν. Εμείς αυτό που θέλουμε για μία ακόμη χρονιά είναι να τους δώσουμε τη δυνατότητα αυτό το καλοκαίρι να ξαναβρεθούν μαζί, γιατί είναι μια φουρνιά που είναι πολλά χρόνια μαζί, να προπονηθούν με έναν τρόπο που θα τους βοηθήσει να έχουν μια καλή εικόνα και να πάρουν χρόνο συμμετοχής για να ανεβάσουν την αυτοπεποίθησή τους και να μπουν σε ένα πιο ανταγωνιστικό πρωτάθλημα όπως είναι αυτό των Νέων Ανδρών.»\nΓια το στόχο της Εθνικής: «Κάθε φορά που μαζευόμαστε ο στόχος είναι ο ίδιος: Να έχουμε μια καλή αγωνιστική εικόνα. Να δείξουμε το κλίμα που επικρατεί στις προπονήσεις, στο ξενοδοχείο, στην καθημερινότητά μας και μέσα στο παρκέ. Να διεκδικήσουμε σε κάθε παιχνίδι τη νίκη, την καλή εμφάνιση και το κυριότερο από όλα; Να αναδείξουμε νέους πρωταγωνιστές».\nΓια το αν ένα μετάλλιο θα σημαίνει και χρόνος συμμετοχής των παικτών στις ομάδες τους: «Πήραμε μετάλλιο... Πριν από δύο χρόνια... Δεν νομίζω πως αυτό θα δώσει το έναυσμα σε μια τέτοια ηλικία να πιστέψουν περισσότερο στους νέους παίκτες. Ειδικά όταν οι περισσότεροι από αυτούς αγωνίζονται σε ομάδες που παίζουν στο υψηλότερο επίπεδο. Δεν ήταν εύκολο να τους εμπιστευτούν, ειδικά στην προηγούμενη ηλικία που βρισκόντουσαν. Τώρα βρίσκονται σε μια ηλικία που δεν μπορούν να θεωρούνται απλά ταλέντα, αλλά πρέπει να αποδείξουν πρώτα από όλα οι ίδιοι στις ομάδες τους πως μπορούν να βρίσκονται σε αυτό το επίπεδο. Υπάρχουν όμως ομάδες που μπορούν να στηρίξουν αυτά τα παιδιά, να τους δώσουν ευκαιρίες και να αναδείξουμε και πρωταγωνιστές που δεν περιμέναμε ίσως!»\nΓια την εξέλιξη των παικτών του μετά από 2 χρόνια: «Το τι μπορεί να περιμένει κάποιος σε αυτές τις ηλικίες είναι πολύ υποκειμενικό. Και υπάρχουν παραδείγματα: Αλλιώς εξελίσσεται ένας παίκτης όπως ο Παπαγιάνης. Δεν ξέρω αν περίμενε κανείς πως θα είχε ρόλο φέτος κιόλας στο ΝΒΑ, στους Σακραμέντο Κινγκς από τα μισά της χρονιάς και μετά. Αλλιώς εξελίχθηκε η περίπτωση του Κόνιαρη, ο οποίος είχε έναν τραυματισμό, έλειψε από εκείνο το τουρνουά του Βόλου και τώρα έκανε μια χρονιά με τον ΠΑΟΚ που ήταν σημαντικός γιατ ην ομάδα του. Δεν μπορείς να ξέρεις και να προδικάσεις την εξέλιξη. Μπορείς να προβλέψεις, αλλά ποτέ δεν μπορείς να είσαι σίγουρος σε ένα τέτοιο επίπεδο, γιατί παίζουν ρόλο πάρα πολλοί παράγοντες. Αγωνιστικοί, εξωαγωνιστικοί, κίνητρο, ευκαιρία, προσωπικότητα... Μέσα από όλα αυτά αναδεικνύονται οι αθλητές».


Ανάγνωση σήμανσης ελαστικού - Ελαστικά Επιβατικών, 4x4, Φορτηγών & Ημιφορτηγών Θεσσαλονίκη\nAνάγνωσης σήμανσης ελαστικών\nΔείκτες φοράς πέλματος\nΠρόκειται για ένα ποσοστό που ισούται με τον λόγο του πλάτους του ελαστικού προς τη διατομή του. Στο παράδειγμά μας, το ελαστικό διαθέτει προφίλ 65, που σημαίνει ότι το ύψος του ελαστικού αντιστοιχεί στο 65% του πλάτους του.\nΤο γράμμα "R" χρησιμοποιείται για να υποδείξει ένα ελαστικό radial. Σχεδόν όλα τα ελαστικά που κατασκευάζονται σήμερα ανήκουν σε αυτή την κατηγορία.\nΗ διάμετρος του τροχού από άκρη σε άκρη\nΗ θέση των δεικτών φθοράς πέλματος υποδεικνύεται από τα γράμματα "TWI". Είναι σημαντικό το πέλμα των ελαστικών σας να έχει επαρκές βάθος, τουλάχιστον το νόμιμο ελάχιστο βάθος στην ΕΕ που είναι 1,6 χιλ. Φροντίστε να σας γίνει συνήθεια να ελέγχετε συχνά αυτούς τους δείκτες.\nΑυτός ο τετραψήφιος κωδικός εμφανίζει την εβδομάδα και το έτος παραγωγής του ελαστικού σας..


Συναυλία-αφιέρωμα στο «Μινόρε της αυγής» με σκηνοθέτη τον Μάνο Πετούση - VipNews\nΣυναυλία-αφιέρωμα στο «Μινόρε της αυγής» με σκηνοθέτη τον Μάνο Πετούση\nΤετάρτη, 13 Σεπτεμβρίου 2017 10:30\nΣυναυλία - αφιέρωμα στη μεγάλη τηλεοπτική επιτυχία του΄80 «Το Μινόρε της αυγής» γίνεται σήμερα Τετάρτη 13 Σεπτεμβρίου και ώρα 8:30μ.μ. στον προαύλιο χώρο του Δημαρχείου Χαϊδαρίου.\nΟι τραγουδιστές Κώστας Χατζής, Κωνσταντίνα, Λιζέτα Νικολάου, η «Αθηναϊκή Κομπανία», που απαρτίζεται από τους Δημήτρη Χατζηδιάκο, Ελένη Φειδάκη, Γιώργο Νικολέρη, Νίκο Δούκα θα ερμηνεύσουν τα τραγούδια της σειράς, η νέα γνήσια λαϊκή φωνή Δήμητρα Σταθοπούλου καθώς και ο πρωτοεμφανιζόμενος Κωνσταντίνος Καλογράνας θα τραγουδήσουν μεγάλες λαϊκές επιτυχίες της θρυλικής σειράς και όχι μόνο. Τραγουδούν επίσης οι ηθοποιοί Αλέξανδρος Μπουρδούμης, Ελένη Καρακάση και Τζένη Διαγούπη.\nΟ Δημήτρης Καταλειφός η Χαρά Αγγελούση καθώς και άλλοι πρωταγωνιστές του «Μινόρε της αυγής», θα συμμετέχουν στη συναυλία - αφιέρωμα και θα αφηγηθούν ιστορίες από τα γυρίσματα. Στο αφιέρωμα θα συμμετέχουν επίσης οι ηθοποιοί Τάσος Νούσιας, Φωτεινή Μπαξεβάνη, Γιώτα Φέτσα και Μαίρη Σταυρακέλη ενώ θα προβληθεί και αρχειακό υλικό με σκηνές από τη σειρά. Την εκδήλωση θα παρουσιάσουν οι ηθοποιοί Ζέτα Δούκα και Δημήτρης Μακαλιάς.\nΤη σκηνοθεσία της εκδήλωσης έχει αναλάβει ο σκηνοθέτης– ηθοποιός Μάνος Πετούσης, ενώ την καλλιτεχνική επιμέλεια ο Γιώργος Παγιάτης. Καλεσμένες στην εκδήλωση είναι οι σύζυγοι των σεναριογράφων του «Μινόρε της αυγής» κυρίες Γκούφα και Μεσθεναίου, ο συνθέτης Μίνως Μάτσας καθώς και οι ηθοποιοί της σειράς. Αξίζει να σημειωθεί ότι όλοι οι καλλιτέχνες συμμετέχουν εθελοντικά, αφού η εκδήλωση είναι αφιερωμένη σε κοινωνικό σκοπό.\nΜετά την συναυλία – αφιέρωμα στο Χαϊδάρι το «Μινόρε της Αυγής» θα διασκευαστεί και θα μεταφερθεί για πρώτη φορά στο θέατρο σε σκηνοθεσία Μάνου Πετούση με έναν ξεχωριστό θίασο ηθοποιών, τραγουδιστών και συνεργατών σε μια από τις μεγαλύτερες θεατρικές σκηνές της Αθήνας.


Δίκη με σκοτεινά σημεία | Η Εφημερίδα των Συντακτών\nΣοβαρότατες καταγγελίες για τον ρόλο των αστυνομικών και δικαστικών αρχών προκύπτουν από τον χειρισμό της υπόθεσης της δολοφονικής επίθεσης εις βάρος του 32χρονου γιατρού Δημήτρη Μακρέα στα Χανιά. Χθες αναβλήθηκε για δεύτερη φορά η δίκη των τριών συλληφθέντων, ενώ οι δικηγόροι του θύματος καταγγέλλουν πως η αστυνομία αποθάρρυνε αυτόπτες μάρτυρες από το να καταθέσουν όσα είδαν και ταυτόχρονα επισημαίνουν πως υπάρχουν τεράστια κενά στη δικογραφία.\nΤο περιστατικό εκτυλίχθηκε το βράδυ της 25ης Μαρτίου σε κεντρικό δρόμο των Χανίων, όταν ο γιατρός δέχτηκε απρόκλητη επίθεση από ομάδα ρατσιστών που προηγουμένως είχαν προπηλακίσει μετανάστες στο κέντρο της πόλης. Ο γιατρός έπεσε πάνω στους ρατσιστές ενώ έβγαινε από το Στέκι Μεταναστών και για λίγα λεπτά βρέθηκε στο ίδιο σημείο με τους μετανάστες που είχαν δεχτεί νωρίτερα την επίθεση.\nΧθες επίσης δόθηκε στη δημοσιότητα και βίντεο από τη στιγμή της επίθεσης όπως καταγράφηκε από κάμερα καταστήματος της περιοχής, το οποίο όμως, όπως καταγγέλλει στην «Εφ.Συν.» ο δικηγόρος του θύματος, Δημήτρης Φουράκης, δεν συμπεριλήφθηκε ποτέ στη δικογραφία αν και είχε παραδοθεί εδώ και μέρες στα χέρια των αρχών.\n«Ισως να ήρθε στα χέρια τους μετά την αποστολή της υπόθεσης στον εισαγγελέα, όμως έστω και έτσι είναι αδιανόητο να μη στείλουν συμπληρωματικό υλικό που έχει τόσο βαρύνουσα σημασία», λέει ο ίδιος και συμπληρώνει πως «είναι απορίας άξιο το γεγονός ότι στον φάκελο δεν υπάρχει καν κατάθεση αστυνομικού υπαλλήλου για το περιστατικό ή για τη σύλληψη των δραστών».\nΣτο ίδιο μήκος κύματος και όσα δήλωσε ο Δημήτρης Μακρέας στην «Εφ.Συν.»: «Είπαμε στην αστυνομία για τουλάχιστον δέκα άτομα που κράταγαν τσίλιες κατά την ώρα της επίθεσης. Αυτόπτες μάρτυρες έχουν δει τουλάχιστον τρία αυτοκίνητα να κινούνται στην ίδια περιοχή και να βρίζουν τους μετανάστες στο περιστατικό που προηγήθηκε. Για κάποιο λόγο όλα αυτά λείπουν από την επίμαχη δικογραφία και είναι απορίας άξιο πώς η αστυνομία δεν θέλει να αξιοποιήσει όλα τα στοιχεία τα οποία της δώσαμε και εγώ αλλά και πολλοί αυτόπτες μάρτυρες».\nΣύμφωνα με πληροφορίες, υπάρχουν και άλλα βίντεο, καθώς η πλατεία της Σπλάντζιας, όπου έγινε η επίθεση, είναι χώρος με πολλά καταστήματα και κάμερες, το υλικό των οποίων όμως δεν έχει αξιοποιηθεί ούτε στο ελάχιστο από την αστυνομία.\nΕκτός όμως από τα βίντεο, υπάρχουν και αυτόπτες μάρτυρες που πήγαν οικειοθελώς στην αστυνομία για να δώσουν κατάθεση και οι αστυνομικοί τούς απέτρεψαν, ενώ στοιχειοθέτησαν την όλη υπόθεση με ψευδομαρτυρίες ατόμων που προσήλθαν προς υπεράσπιση των δραστών, όπως κατήγγειλε η δεύτερη δικηγόρος του θύματος, Βούλα Γιαννακοπούλου.\nΠαρέμβαση για το θέμα κάνει με ανακοίνωσή του το Στέκι Μεταναστών Χανίων, θέτοντας σημαντικότατα ερωτήματα προς τις δικαστικές και αστυνομικές αρχές και αφήνοντας να εννοηθεί πως γίνεται προσπάθεια οι δράστες «να πέσουν στα μαλακά». Τα μέλη της συλλογικότητας θέτουν συγκεκριμένα ερωτήματα για τη διαδικασία «σύλληψης» των δραστών, για την αποτροπή κατάθεσης μαρτύρων και για τις σχέσεις των συλληφθέντων με τη Χρυσή Αυγή.\nΠάντως, με τα μέχρι στιγμής στοιχεία της δικογραφίας, η υπόθεση εκδικάζεται ως απλή σωματική βλάβη από το Πλημμελειοδικείο, κάτι που σημαίνει ότι στην ουσία δεν θα υποστούν κυρώσεις οι δράστες της επίθεσης.\nΗ εκδίκαση της υπόθεσης αναβλήθηκε για την προσεχή Πέμπτη 2 Απριλίου, καθώς οι συνήγοροι πολιτικής αγωγής τόνισαν πως επιθυμεί να παραστεί και ο ίδιος ο γιατρός, ο οποίος μέχρι την ώρα της χθεσινής εκδίκασης δεν είχε πάρει εξιτήριο.\nΣτα δικαστήρια των Χανίων χθες βρέθηκαν δεκάδες πολίτες που ζητούσαν την παραδειγματική τιμωρία των δραστών, ενώ στάση εργασίας κήρυξαν ο Σύλλογος Δασκάλων και Νηπιαγωγών, η ΕΛΜΕ Χανίων και ο Σύλλογος Εργαζομένων του Νοσοκομείου Χανίων.


Οργή Πιτίνο για τους παίκτες μετά την νέα ήττα του Παναθηναϊκού | Μπάσκετ | ANT1 News\nΔημοσίευση: 19 Ιανουαρίου 2019 08:35\nΟργή Πιτίνο για τους παίκτες μετά την νέα ήττα του Παναθηναϊκού\nΠού απέδωσε την νίκη της Ζαλγκίρις ο τεχνικός. Το «μήνυμα καρδιάς» του Γιασικεβίτσιους για τον Θανάση Γιαννακόπουλο.\n«Τρομερή ατμόσφαιρα, τρομερό γήπεδο. Ήταν το καλύτερο πρώτο ημίχρονο από την ώρα που έχω έρθει. Κυκλοφορήσαμε καλά την μπάλα, παίξαμε καλά στην άμυνα», είπε αρχικά στη συνέντευξη Τύπου ο Πιτίνο.\nΣυνέχισε λέγοντας «μετά είδαμε γιατί χάνουμε τα παιχνίδια στο δεύτερο ημίχρονο. Κάναμε κακές πάσες, δεν τηρήσαμε τους ρόλους στην επίθεση. Οι παίκτες μας έδειξαν πως έπαιξαν χωρίς πειθαρχία κάποιες στιγμές. Πρέπει να μάθουμε πως να γυρίζουμε τα παιχνίδια εκτός έδρας και να κερδίζουμε. Είμαι πολύ ευχαριστημένος με το πρώτο μέρος και ιδιαίτερα απογοητευμένος με το δεύτερο. Κάναμε λάθη επιθετικά. Προσπαθήσαμε να παίξουμε σε post καταστάσεις μακριά από την ρακέτα και αυτό δεν μπορεί να δουλέψει σε μία ομάδα όπως αυτή. Στο πρώτο μέρος δημιουργήσαμε τις καταστάσεις που έπρεπε, στο δεύτερο μας οδήγησαν σε παγίδες και σε σουτ, που δεν είναι το δυνατό μας σημείο. Γυρίσαμε σε αυτά που αναγκάζουν αυτή την ομάδα να χάνουν εκτός έδρας. Ήταν ακόμα ένα μάθημα, θα προσπαθήσουμε να το διορθώσουμε στα επόμενα παιχνίδια».\nΣε ερώτηση για το τι άλλαξε στο δεύτερο ημίχρονο, απάντησε: «Τους έσπρωξαν στο ζωγραφιστό, αλλά μετά το κάναμε αυτό μακριά από την ρακέτα. Εσύ το αναγνώρισες αυτό, αλλά οι παίκτες μου όχι! Όταν πας στα αποδυτήρια, να τους το πεις σε παρακαλώ! Είμαι εντυπωσιασμένος με τους ανθρώπους εδώ, τρομερές εγκαταστάσεις. Έχω δει λίγα πράγματα σαν αυτό εδώ! Αγαπάτε το μπάσκετ, το πνεύμα σας είναι εξαιρετικό. Εμείς θα γίνουμε υγιείς, θα βελτιωθούμε. Θέλουμε το επίπεδο μας να συμβαδίζει με το πνεύμα των φιλάθλων μας. Είδαμε ανθρώπους να οδηγούν έξι μέρες για να έρθουν να μας δουν. Θα μπει στην ομάδα και ο Πέιν, τα πράγματα θα γίνουν καλύτερα στο σουτ».\nΓιασικεβίτσιους: εύχομαι «ταχεία ανάρρωση» στον Θανάση Γιαννακόπουλο\nΤο αγωνιστικό κομμάτι πέρασε σε δεύτερη μοίρα για τον Σαρούνας Γιασικεβίτσιους στη συνέντευξη Τύπου μετά τη νίκη της Ζαλγκίρις επί του Παναθηναϊκού στο Κάουνας, με τον Λιθουανό τεχνικό να εύχεται ταχεία ανάρρωση στον ιστορικό παράγοντα του «τριφυλλιού», Θανάση Γιαννακόπουλο, ο οποίος αντιμετωπίζει ένα πρόβλημα υγείας.\n«Θα ήθελα να ευχηθώ στον Θανάση Γιαννακόπουλο ταχεία ανάρρωση. Έχει κάποια προβλήματα υγείας. Είναι ένας από τους αγαπημένους μου ανθρώπους στον κόσμο και ελπίζω να αναρρώσει», είπε ο Σάρας και πρόσθεσε: «Συγχαρητήρια στους παίκτες και στους φιλάθλους, που γέμισαν το γήπεδο και εξάντλησαν τα εισιτήρια πριν από ένα μήνα».\nΕΝΟΤΗΤΕΣ Euroleague, Παναθηναϊκός Μπάσκετ, Σαρούνας Γιασικεβίτσιους, Ζαλγκίρις, Ρικ Πιτίνο


Το Facebook Messenger έχει νυκτερινή λειτουργία - iGuRu\nΤο Facebook Messenger έχει νυκτερινή λειτουργία\nby Δημήτρης 16/04/2019, 09:14 innews\nΤον Μάρτιο, το Facebook Messenger σας παρείχε ένα κολπάκι, όπου αν στέλνατε ένα emoji με την ημισέληνο σε ένα φίλο σας τότε η οθόνη σας γύρναγε σε νυκτερινή λειτουργία.\nΑπό χθες και για όλο τον κόσμο, προστέθηκε στις ρυθμίσεις του Messenger το κουμπί νυκτερινής λειτουργίας, για να μπορείτε να μαυρίζετε την οθόνη σας όποτε θέλετε.\nΗ νυκτερινή λειτουργία ή αλλιώς “dark mode”, αλλάζει την οθόνη στο Messenger, διώχνοντας το άσπρο και ίσως ενοχλητικό φόντο και κάνοντας το μαύρο. Θεωρητικά είναι πιο ξεκούραστο στο μάτι και με λιγότερη κατανάλωση ενέργειας.\nΓια να γυρίσετε την οθόνη του Android σας στην νυκτερινή λειτουργία, πατήστε στη φωτογραφία του προφίλ σας μέσα στην εφαρμογή. Θα μπείτε στις προτιμήσεις και τις ρυθμίσεις σας. Στη συνέχεια, και στην πάνω μεριά του μενού, θα δείτε έναν διακόπτη με την ένδειξη “Νυκτερινή λειτουργία”. Πιέστε το και η οθόνη θα μαυρίσει.\nΤο χαρακτηριστικό γνώρισμα, που ανακοινώθηκε χθες, βρίσκεται σε εξέλιξη παράδοσης, προς τους χρήστες σε όλο τον κόσμο. Εάν δεν μπορείτε να το δείτε, ίσως χρειαστεί να ενημερώσετε την εφαρμογή, καθώς στην Ελλάδα έχει ήδη έρθει.\nΤο Facebook σημειώνει ότι μπορείτε ακόμα να ενεργοποιήσετε τη σκοτεινή λειτουργία, στέλνοντας απλά ένα emoji με το φεγγάρι στους φίλους σας. Αυτή η επιλογή παραμένει για τους κολλημένους φίλους των emojis. Αλλά για όλους τους άλλους, καλύτερα να ακολουθήσετε τα παραπάνω βήματα.\nΠαίξτε το Forza Street της Microsoft δωρεάν στον υπολογιστή σας


30 από τα ωραιότερα εκκλησάκια της Ελλάδας - Άγιος Πατροκοσμάς\n30 από τα ωραιότερα εκκλησάκια της Ελλάδας\n5 Οκτωβρίου 2017 Χρήσιμα Κείμενα\nΛουσμένα από τον ελληνικό ήλιο, άλλοτε πλάι στο κύμα και άλλοτε σκαρφαλωμένα σε κάποια κορυφή βουνού ή κρυμμένα ανάμεσα σε βράχους και πυκνή βλάστηση, τα ξωκλήσια μας είναι μοναδικής ομορφιάς και γνώριμο χαρακτηριστικό των ελληνικών τοπίων.\nΚάτω από την ομπρέλα του καταγάλανου ουρανού μας τα ολόλευκα ξωκλήσια στέκουν γαλήνια και δένουν αρμονικά με το μοναδικό ελληνικό τοπίο . Τα πιο απομακρυσμένα από αυτά περιμένουν καρτερικά κάποιον επισκέπτη ή την μέρα της γιορτής του Αγίου στον οποίον είναι αφιερωμένα για να φορέσουν τα καλά τους και να πλημμυρίσουν από κόσμο.\nΠρόκειται για ένα βυζαντινό εκκλησάκι χτισμένο μέσα στο βράχο πιθανόν τον 13ο αιώνα. Υπάρχει σ” αυτό τοιχογραφία με επιγραφή στα λατινικά από την εποχή της ενετοκρατίας στην Αργολίδα (1388-1540), που μαρτυρεί πως επισκέφτηκαν τον Ναό ο Δημήτριος Παλαιολόγος (1486) και ο Θωμάς Βερονέζι (1490).\nΠλήθος προσκυνητών και τουριστών επισκέπτονται καθημερινά την Σπηλιά, με το επιβλητικό θέαμα και τα δύο εκκλησάκια στο βράχο, τον Αγ. Γεώργιο και την Μεταμόρφωση, ενώ η παράδοση αναφέρει πλήθος θαυμαστών γεγονότων και εμφανίσεων του Τροπαιοφόρου αγίου.\nΣτην περιοχή της Κόκκαλης βρίσκεται το γραφικό εκκλησάκι του Άγιου Ισίδωρου κτισμένο σε ένα νησάκι μέσα στη θάλασσα το οποίο ενώνεται με ένα μικρό διάδρομο, δίπλα στο παλιό βουλιαγμένο λιμανάκι. Το δειλινό εδώ είναι ένα από τα ωραιότερα που μπορείτε να απολαύσετε.\nΣτο μικρό παραθαλάσσιο χωριό Παντουκιός θα βρείτε την παραλία του Αγίου Ισιδώρου και το γραφικό εκκλησάκι να δεσπόζει στην περιοχή.\nΟ Άγιος Στέφανος στον οικισμό Γαλησσά, νοτιοδυτικά της Σύρου, είναι ένα μικρό καθολικό παρεκκλήσι χτισμένο κυριολεκτικά μέσα σε μια σπηλιά, ακριβώς πάνω από τη θάλασσα. Για το χτίσιμο του δεν χρειάστηκε πάτωμα και ταβάνι. Χτίστηκαν μόνο δύο τοίχοι δεξιά και αριστερά.\nΣύμφωνα με την παράδοση το εκκλησάκι του Αγίου Στεφάνου έχτισε ένας ψαράς από τον Γαλησσά, ο Στέφανος, ο οποίος κινδύνεψε από ένα τεράστιο χταπόδι που τον τραβούσε στη θάλασσα. Έκανε τάμα στον Άγιο Στέφανο να τον σώσει και έτσι έχτισε το εκκλησάκι στο απόμερο αυτό σημείο.\nΗ εκκλησία της Ανάληψης βρίσκεται στο γραφικό χωριό Γιαλισκάρι της Ικαρίας. Η τοποθεσία που βρίσκεται, αρχικά ήταν ένα νησάκι απέναντι ακριβώς από το Γιαλισκάρι. Στο νησάκι αυτό αποφάσισε να χτίσει μια εκκλησία ένας Ικαριώτης μετανάστης που επέστρεψε στην πατρίδα του.\nΠρόκειται για ένα πετρόκτιστο βυζαντινό εκκλησάκι του 11ου αι. του οποίου οι διαστάσεις δεν ξεπερνούν τα 4 μ. πλάτος και τα 5 μ. μήκος, ενώ σκεπάζεται και από δίριχτη σκεπή με πέτρινες πλάκες. Από τη βάση του ναΐσκου αναβλύζει πηγαίο νερό. Το παράξενο είναι ότι πάνω στην πέτρινη στέγη έχουν φυτρώσει 17 πανύψηλα δέντρα (κυρίως βελανιδιές) βάρους δεκάδων τόνων και ύψους 20 μέτρων! Το αξιοθαύμαστο επίσης είναι ότι τα δέντρα αυτά δεν έχουν εμφανείς ρίζες.\nΣύμφωνα με το θρύλο, κατά το Μεσαίωνα η Θεοδώρα ήταν ένα φτωχό δεκαεπτάχρονο κορίτσι που καταδικάσθηκε σε θάνατο και εκτελέστηκε στο σημείο εκείνο. Τις τελευταίες της στιγμές προσευχήθηκε στο Θεό ζητώντας του «το σώμα της να γίνει εκκλησία, τα χρόνια της να γίνουν δέντρα και το αίμα της να γίνει νερό να τα ποτίζει». Αργότερα οι συγχωριανοί της έφτιαξαν στον τόπο αυτό ένα εκκλησάκι στη μνήμη της, με την ολοκλήρωση του οποίου διαπίστωσαν έκπληκτοι ότι στη σκεπή είχαν φυτρώσει 17 ολόκληρα δέντρα!\nΒρίσκεται ανάμεσα στα χωριά Στεμνίτσα και Δημητσάνα Αρκαδίας. Προκαλεί δέος στον επισκέπτη-προσκυνητή, καθώς είναι κτισμένη στη ρίζα ενός απότομου βράχου στην χαράδρα του Λουσίου, όπου βρίσκεται και η μονή Φιλοσόφου.\nΗ μονή Προδρόμου, η οποία ιδρύθηκε τον 12ο αιώνα, είναι ένα από τα πιο όμορφα μοναστήρια της Πελοποννήσου. Από το μπαλκόνι της μονής, οι επισκέπτες μπορούν να θαυμάσουν την μαγευτική θέα στην άγρια ομορφιά του φαραγγιού του Λούσιου.\nΤο Καθολικό της μονής, που τιμάται στον Τίμιο Πρόδρομο, είναι μονόκλιτη βασιλική και κοσμείται με αξιόλογες αγιογραφίες. Τοιχογραφίες υπάρχουν και εκτός του ναού, μαγνητίζοντας το βλέμμα του επισκέπτη.\nΟ ναός της Παναγίας της Βλαχέραινας ή των Βλαχερνών, είναι βυζαντινός και χρονολογείται από τον 17ο αιώνα. Ουσιαστικά πρόκειται για ένα μικρό νησάκι, το οποίο απέχει από τη στεριά 300 μ. περίπου και ενώνεται με την παραλία του Κανονιού, μέσω μιας στενής λωρίδας υπερυψωμένου εδάφους.\nΑπό την Παναγιά των Βλαχερνών ξεκινούν τα καΐκια που πηγαίνουν στο θρυλικό Ποντικονήσι. Είναι ένα μικρό κατάφυτο νησάκι, όπου στο λιλιπούτειο μέγεθός του οφείλει και το όνομά του.\nΣύμφωνα με τη μυθολογία το νησάκι αυτό είναι ο βράχος που έριξε η καταιγίδα το πλοίο του Οδυσσέα με αποτέλεσμα να ναυαγήσει στο νησί των Φαιάκων. Μια άλλη εκδοχή του μύθου όμως, αναφέρει ότι το Ποντικονήσι είναι το πλοίο του ομηρικού ήρωα που ο Ποσειδώνας το μεταμόρφωσε σε βραχονησίδα.\nΧαρακτηριστικό του είναι η πυκνή βλάστηση, ενώ πάνω στο νησί είναι κτισμένος ο ιερός ναός του Παντοκράτορα, βυζαντινού ρυθμού, που χρονολογείται από τα τέλη του 13ου αιώνα.\nΤο εκκλησάκι του Αγίου Νικολάου στον Μαυρωνά βρίσκεται στον ομώνυμο κόλπο ακριβώς πριν το λιμανάκι στο Κιόνι, το παραδοσιακό χωριό της βόρειας Ιθάκης.\nΣύμφωνα με την παράδοση, ο Άγιος Νικόλαος στο Μαυρωνά ήταν μοναστήρι και χτίστηκε γύρω στον 17ο αιώνα, από κατοίκους του χωριού μετά από μεγάλη νίκη τους επί των πειρατών. Οι πειρατικές επιδρομές στους παραθαλάσσιους οικισμούς τότε ήταν συχνή αιτία ολοκληρωτικής καταστροφής και οι Κιονιώτες του 1600 θέλοντας να δείξουν την ευγνωμοσύνη τους στον Άγιο έχτισαν τον Άγιο Νικόλαο στο Μαυρωνά.\nΗ Λίμνη Δόξα είναι μια τεχνητή λίμνη σε υψόμετρο 900 μέτρων. Η λίμνη περιτριγυρίζεται από έλατα και πεύκα δημιουργώντας ένα ειδυλλιακό τοπίο. Στην μέση της Λίμνης βρίσκεται ένα εκκλησάκι ο Άγιος Φανούριος. Παλιότερα υπήρχε εκεί το μοναστήρι του Αγίου Γεωργίου αλλά λόγω πλημμυρών μεταφέρθηκε στην σημερινή του τοποθεσία σε μικρή απόσταση από την Λίμνη Δόξα.\nΠρόκειται για μια μικρή εκκλησία στο λόφο πάνω από το Κλήμα. Πέρα από το ενδιαφέρον που παρουσιάζει στο εσωτερικό της, προσφέρει στον επισκέπτη την δυνατότητα να θαυμάσει το νησί, τον κόλπο του Αδάμαντα και το ηλιοβασίλεμα.\nΤο κατάλευκο εκκλησάκι που βρίσκεται χτισμένο πάνω σε μικρή βραχονησίδα καταμεσής της θάλασσας και είναι αφιερωμένο στον Άγιο Νικόλαο – τον προστάτη των ναυτικών, έχει γίνει το σήμα κατατεθέν της Γεωργιούπολης. Η Εκκλησία φαίνεται σαν να επιπλέει μέσα στη θάλασσα.\nΤο Μοναστήρι της Ζωοδόχου Πηγής ή Παναγίας Καλαμιώτισσας βρίσκεται πάνω στο στενό ισθμό που χωρίζει τον κύριο όγκο του νησιού από τη χερσόνησο του Καλάμου.\nΕίναι χτισμένο στη θέση του επιφανούς αρχαίου ναού του Απόλλωνα Αιγλήτη, ο οποίος συνδεόταν με το άστυ με τη λιθόστρωτη Ιερά Οδό (τμήματα της σώζονται μέχρι σήμερα). Σώζονται σε αρκετό ύψος τμήματα της τοιχοποιίας τόσο του ίδιου του ναού όσο και του περιβόλου του, που αποτελούν τμήματα και του σημερινού περιβόλου της Μονής.\nΗ εκκλησία της Παναγίας των Καταφυγίων ευρίσκεται περίπου 10 χιλιόμετρα νοτίως του Δερβενίου Κορινθίας, επί της οδού που οδηγεί στο ορεινό Σαραντάπηχο.\nΣτην περιοχή «καταφύγια» και μέσα σε δυσπρόσιτες σπηλιές και σε απόκρημνα βράχια, είχαν καταφύγει οι Ζαχολίτες στην περίοδο της Τουρκοκρατίας, για να κρυφτούν και να αποφύγουν τους διωγμούς των κατακτητών.\nΒρίσκεται στη Δυτική πλευρά του βουνού Κέρκη και είναι χτισμένη μέσα σε σπήλαιο, κατά πάσα πιθανότητα επί των ημερών του οσίου Παύλου του Λατρινού. Το ιερό βήμα του ναού είναι διακοσμημένο με Βυζαντινές τοιχογραφίες του ΙΔ΄ μ.Χ. αιώνα και πλαισιώνονται με πουλιά, ζώα και φυτά. Σύμφωνα με τη μαρτυρία υπάρχουσας επιγραφής το εξωτερικό σταυροθόλιο φαίνεται πως χτίσθηκε αργότερα και περατώθηκε στις 16 Αυγούστου 1764 μ.Χ. Στο κάτω μέρος του σπηλαίου υπάρχουν μικρά κοιλώματα και πήλινα δοχεία τα οποία γεμίζουν νερό από τους σταλακτίτες. Μέσα στο σπήλαιο έχουν βρεθεί ανθρώπινα οστά. Η περιοχή είναι γνωστή με το όνομα «ασκηταριά», επειδή εδώ ζούσαν πολλοί ασκητές.\nΤο μοναστήρι της Παναγίας της Χοζοβιώτισσας βρίσκεται στην νότια, απόκρημνη, αλίμενη ακτή της Αμοργού. Φωλιασμένο μέσα σε αγκαθωτούς, απειλητικούς βράχους, είναι ορατό μόνον από το πέλαγος, που απλώνεται απέραντο κάτω από τα βράχια, 300 μέτρα ψηλά. Η κάτασπρη, απέριττη όψη του εναρμονίζεται θαυμαστά με τα πολύχρωμα ανώμαλα βράχια. Μόνον από κοντά διαγράφονται οι λευκοί γεωμετρικοί όγκοι και τα αυστηρά γραμμικά περιγράμματα του κτιρίου που, με την συνεργεία του φωτός, δημιουργούν την αίσθηση πολυεπίπεδης επιφάνειας.\nΒρίσκεται κτισμένο πάνω στον βράχο μέσα στη θάλασσα, στην είσοδο της χώρας. Σύμφωνα με την παράδοση, η Παναγία Θαλασσινή προστατεύει αυτούς που ταξιδεύουν στην θάλασσα, μαζί με τον Άγιο Νικόλαο.\nΈνα φουρτουνιασμένο βράδυ η εικόνα της Παναγίας ερχόταν από το πέλαγος προς την ακρογιαλιά με ένα παράξενο φώς. Οι άνθρωποι του νησιού ακολούθησαν το φώς που τους οδήγησε σε μια μικρή σπηλιά. Έκπληκτοι, μέσα στην σπηλιά, πάνω σε φύκια, είδαν την εικόνα της Παναγίας. Την προσκύνησαν και την μετέφεραν στο παρεκκλήσι του Αγίου Αθανασίου. Την άλλη μέρα όμως η εικόνα γύρισε στην σπηλιά της! Έτσι, οι νησιώτες αποφάσισαν να χτίσουν Ναό πάνω από την σπηλιά. Οι εργασίες για την ανέγερση του ναού έγιναν με γοργούς ρυθμούς και η Εκκλησιά ήταν σχεδόν έτοιμη σε ελάχιστο χρόνο. Έλειπε όμως η σκεπή, γιατί δεν υπήρχε ξυλεία. Η ίδια η Παναγία φρόντισε γι” αυτό.\nΈνα καράβι φορτωμένο με ξυλεία κινδύνευσε ανοιχτά στο πέλαγος έξω από την Άνδρο. Ο καπετάνιος μαζί με τους ναυτικούς παρακαλούσαν την Παναγία να τους σώσει από τον επικείμενο κίνδυνο. Φωτισμένος ο καραβοκύρης έριξε την ξυλεία στη θάλασσα. Έτσι το πλοίο σώθηκε. Η ξυλεία σιγά σιγά βγήκε στην ακτή κοντά στην σπηλιά, για να σκεπάσουν οι μάστορες την ξεσκέπαστη Εκκλησία. Επειδή η ξυλεία βρέθηκε αναπάντεχα και μάλιστα στην ώρα της, πραγματικά θεόσταλτη, η Εκκλησία της Παναγίας ονομάστηκε «Θεοσκέπαστη».\nΗ Παναγία Καβουράδαινα είναι ένα γραφικό εκκλησάκι της Λέρου, πελεκημένο μέσα σε μια βραχώδη σχισμή, όπου σε οδηγούν αρκετά σκαλοπάτια. Κάποτε, ένας ψαράς που έψαχνε καβούρια, βρήκε εδώ μια εικόνα της Παναγίας. Μερικοί μάλιστα ισχυρίζονται ότι την βρήκε μαγκωμένη στις δαγκάνες ενός καβουριού. Έτσι πήρε το όνομά του το εκκλησάκι.\nΒρίσκεται κοντά στο χωριό Εβγάτη, περίπου 4 χλμ. από τη Μύρινα. Κατάλοιπο ενός από τα πολλά μετόχια του νησιού, είναι γνωστό από το 1305, όταν περιήλθε στην ιδιοκτησία της Μονής Μεγίστης Λαύρας. Τότε είχαν εγκατασταθεί στο εξωκκλήσι μοναχοί από τον Άγ. Ευστράτιο, που ανήκαν στη μονή, για να προστατευθούν από τις επιδρομές των Τούρκων. Εντυπωσιακή είναι η θέση του σε δυσπρόσιτη σπηλιά, στην κορυφή του βουνού, ανάμεσα σε επιβλητικά βράχια, θέση που πιθανότατα φιλοξένησε παλαιοχριστιανικό ναό και ερημίτες στη βυζαντινή περίοδο. Η Παναγιά ονομάστηκε Κακαβιώτισσα από το βουνό Κάκαβο στο οποίο βρίσκεται το ξωκλήσι της. Πρόκειται για τη μοναδική παγκοσμίως άσκεπη εκκλησία, η οποία είναι χτισμένη μέσα σε μια σπηλιά.\nΗ Παναγία είναι η πιο φημισμένη εκκλησία της Φολέγανδρου και είναι αφιερωμένη στην Κοίμηση της Θεοτόκου. Είναι κτισμένη σε ένα βράχο πάνω από την Χώρα, και δεσπόζει με το κατάλευκο χρώμα της στη θέση κάποιου αρχαίου ναού, του οποίου έχει χρησιμοποιηθεί οικοδομικό υλικό.\nΣτην εκκλησία φυλάσσεται μία ασημοστόλιστη εικόνα της Παναγίας που χρονολογείται από τους Βυζαντινούς χρόνους. Η εικόνα, σύμφωνα με τις ντόπιες παραδόσεις, είναι θαυματουργή και συνδέεται με πολλές ιστορίες με επιδρομές πειρατών και άλλους θρύλους.\nΤα παλιά χρόνια, την Πρωτομαγιά του 1790, λίγο πριν τον ξεσηκωμό του Αιγαίου από τον Λάμπρο Κατσώνη, εμφανίστηκαν απειλητικά 18 φούστες με Αλγερίνους πειρατές, τους φοβερότερους πειρατές της εποχής που λυμαίνονταν το Αιγαίο. Οι κατατρομαγμένοι φιλειρηνικοί κάτοικοι του νησιού έτρεξαν ψηλά στην εκκλησία της Παναγίας για να τους προστατεύσει. Αφού προσευχήθηκαν ευλαβικά και με κλάματα απελπισίας, αλλά και ελπίδας για την βοήθεια της Παναγίας, πήραν την εικόνα της, την μετέφεραν στην άκρη του γκρεμού παρακαλώντας την να τους σώσει. Τότε ένας φοβερός βοριάς φύσηξε μανιασμένα, παρέσυρε τα πειρατικά και τα βούλιαξε πνίγοντας όλους τους φοβερούς πειρατές. Σώθηκε μόνο ένας χριστιανός αιχμάλωτος που κολύμπησε προς την στεριά και όταν έφτασε σώος κοντά στους σωσμένους πιστούς, με ξέπνοη φωνή τους είπε, ότι πριν βουλιάξουν τα καράβια, είδε μια μεγάλη αστραπή να κατεβαίνει από ψηλά από τον βράχο και να κτυπάει τα καράβια. Όλοι απέδωσαν το γεγονός σε θαύμα της Παναγίας και έκτοτε οι ντόπιοι θεωρούν την Πρωτομαγιά μεγάλη γιορτή.\nΤο θέαμα της Παναγίας της Χρυσοπηγής στη Σίφνο καθώς κατηφορίζεις το δρόμο που θα σε πάει κοντά της είναι ικανό να σου κόψει την ανάσα. Μια κατάλευκη εκκλησία σκαρφαλωμένη σε ένα βράχο κυριολεκτικά μέσα στη θάλασσα. Το μοναστήρι, που είναι πλέον ανενεργό και τα κελιά του διατίθενται για διαμονή στους επισκέπτες, δεσπόζει πάνω στο μικρό ακρωτήρι που χωρίζει στα δυο τον όρμο του Φάρου. Χτίστηκε το 1615 για να στεγάσει την εικόνα της Ζωοδόχου Πηγής την οποία έσωσαν οι ψαράδες από τη θάλασσα.\nΤο εκκλησάκι του Αϊ Γιάννη βρίσκεται στην κορυφή ενός βράχου ύψους περίπου 100 μ. και για να φτάσει κανείς σε αυτό πρέπει να ανέβει περίπου 106 σκαλοπάτια λαξευμένα πάνω στο βράχο.\nΗ παράδοση λέει ότι κάποιος ψαράς από την Γλώσσα, καθώς επέστρεφε ένα βράδυ, από το ψάρεμα διέκρινε στην κορυφή του βράχου ένα φως. Το έβλεπε κάθε βράδυ, ώσπου εμφανίστηκε στον ύπνο του μια γυναίκα που του αποκάλυψε ότι στην κορυφή του βράχου υπάρχει μια εικόνα. Όταν ανέβηκε στην κορυφή βρήκε την εικόνα του Αγίου Ιωάννη του Προδρόμου.\nΠήρε την εικόνα, όμως, όπου και να τη μετέφερε, εκείνη ξαναγύριζε πίσω στην αρχική της θέση, εκεί που τελικά χτίστηκε το εκκλησάκι του, που γιορτάζει στις 29 Αυγούστου.\nΒορειοδυτικά του Πυθαγορείου, μέσα σε μια μεγάλη σπηλιά βρίσκεται ένα μικρό εκκλησάκι που είναι αφιερωμένο στα Εισόδια της Θεοτόκου. Υπάρχει μια αρχαία μαρμάρινη εικόνα της Παναγίας, της οποίας όμως δεν διακρίνεται η μορφή. Δίπλα στο εκκλησάκι υπάρχει Αγίασμα. Έξω από την σπηλιά υπάρχει εκκλησία αφιερωμένη στον Άγιο Γεώργιο και μερικά κελιά. Το μετόχι της Σπηλιανής ανήκει στο Μοναστήρι της Χοζοβιώτισσας της Αμοργού. Η Σπηλιανή λέγεται από τους ντόπιους και Καληαρμένισσα.\nΣτα όρια του Δήμου Σικυωνίων, λίγο ψηλότερα από το οροπέδιο του Φενεού βρίσκεται η λίμνη Δόξα. Τεχνητή λίμνη σε υψόμετρο 900 μέτρων ολοκληρώθηκε στα τέλη της δεκαετίας του ΄90 με την κατασκευή του ομώνυμου φράγματος. Μέσα στη λίμνη, πάνω σε μια στενή λωρίδα γης, ξεπροβάλλει το εκκλησάκι του Αγίου Φανουρίου η Παλαιομονάστηρο. Ονομάζεται και «Ποντικονήσι της Κορινθίας».\nΟ Φυροπόταμος είναι ένα πολύ γραφικό χωριουδάκι και συνάμα μια πολύ όμορφη παραλία. Στα δεξιά βρίσκεται η εκκλησία του Αγίου Νικολάου, προστάτη των θαλασσινών και τα ερείπια της σκάλας φόρτωσης.\nΟ Άγιος Ισίδωρος αριθμεί στη Χίο τους περισσότερους ναούς επ’ ονόματί του από όλους τους τοπικούς αγίους. Στο Βροντάδο (βασική φωτογραφία) υπάρχει ενοριακός ναός επ’ ονόματι του Αγίου, ενώ διάσπαρτοι είναι σε όλο το νησί ναοί και γραφικά εξωκκλήσια, στο όνομα του λαοφιλούς Αγίου Ισιδώρου.\nΗ ιερά μονή Αγίου Μηνά συναντάται στο στο ορεινό χωριό Κοκκινολιθάρι Φιλιατών σε υψόμετρο 420 μέτρων , χτισμένη πάνω σε βράχο σε περίοπτη θέση. Αποκαλείται από πολλούς και όχι άδικα ως το “μετέωρο της Ηπείρου“.\nΚατηγορία: Χρήσιμα Κείμενα\nΠροηγούμενο Προηγούμενο άρθρο: ΚΥΡΙΑΚΗ Γ΄ΛΟΥΚΑ Πελαγίας Οσίας, Πελαγίας της Παρθενομάρτυρος, Ταϊσίας\nΕπόμενα Επόμενο άρθρο: Κυριακή Γ΄ Λουκά (Η ανάστασις του υιού της χήρας της Ναΐν)


Νεόπτωχοι - Η πτώση της μεσαίας τάξης στην Ελλάδα - SAHIEL - Ενημέρωση με άλλο μάτι!\nΑΡΧΙΚΗ ΑΡΘΡΟΓΡΑΦΟΙ ΚΟΙΝΩΝΙΑ Νεόπτωχοι - Η πτώση της μεσαίας τάξης στην Ελλάδα\nΝεόπτωχοι - Η πτώση της μεσαίας τάξης στην Ελλάδα\nSahiel 5/10/2016 ΑΡΘΡΟΓΡΑΦΟΙ, ΚΟΙΝΩΝΙΑ\nΚαψύλης, Α. 2016, Η ευρωπαϊκή μεσαία τάξη φθίνει. Διαθέσιμο από τον Παγκόσμιο Ιστό Πρόσβαση [7 Μαΐου 2016]\nLawyalty 2014, Η ανύπαρκτη μεσαία τάξη και άλλοι πολιτικοί μύθοι. Διαθέσιμο από τον Παγκόσμιο Ιστό\nΝεόπτωχοι - Η πτώση της μεσαίας τάξης στην Ελλάδα Reviewed by Sahiel on 5/10/2016 Rating: 5